ส่วนที่ 2

การจัดการและการกำกับดูแลกิจการ

ส่วนที่ 2 การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 หลักทรัพย์ของบริษัท

  บริษัทมีทุนจดทะเบียน 160 ล้านบาท เรียกรับชำระแล้วครบทั้งจำนวน 160 ล้านบาท เป็น
  หุ้นสามัญ 160 ล้านหุ้น มูลค่าหุ้นละ 1 บาท

  7.2 ผู้ถือหุ้น

  รายชื่อผู้ถือหุ้นรายใหญ่

  (ก) รายชื่อผู้ถือหุ้นสูงสุด 10 รายแรก ณ วันที่ 28 ธันวาคม 2561 ประกอบด้วย

  ----------------- ------------------------ ------------- -----------------
  ชื่อ – สกุล                                   จำนวนหุ้น       % ของจำนวนหุ้นทั้งหมด

  1. นางสาวประพิชญา  พรมมาส                   73,486,800    45.929

  2. นายภาโณตม์                               11,430,000    7.144
  พรมมาส                                                   

  3. นพ.พรมพันธ์                               9,670,000     6.044
  พรมมาส                                                   

  4. นางปัทมา        พรมมาส                   6,040,000     3.775

  5. นายลพชัย                                 1,500,000     0.938
  แก่นรัตนะ                                                  

  6. นพ.สราวุฒิ       สนธิแก้ว                   1,332,000     0.833

  7. นายปราเสริฐ     ปราสาททองโอสถ            1,258,000     0.786

  8. นายอนุชิต        ศิริพัฒน์                    1,100,000     0.688

  9. นางสาวฐิติยา     สนธิแก้ว                   1,000,000     0.625

  10. นายคติมันต์      สนธิแก้ว                   1,000,000     0.625

                    รวมทั้งสิ้น                  107,816,800   67.386
  ----------------- ------------------------ ------------- -----------------

(ข)
กลุ่มผู้ถือหุ้นรายใหญ่ที่มีอิทธิพลต่อการกำหนดนโยบายการจัดการหรือการดำเนินงานของบริษัทอย่างมีนัยสำคัญ

+--------------------+--------------------------+----------+----------+
| ชื่อ-สกุล             | ตำแหน่ง                   | จำนวนหุ้น  | %        |
|                    |                          |          | ของจำนว  |
|                    |                          |          | นหุ้นทั้งหมด |
+--------------------+--------------------------+----------+----------+
| 1.นางปัทมา พรมมาส   | ประธานกรรมการ            | 100      | 62.892   |
|                    | และประธานเจ้าหน้าที่บริหาร    | ,626,800 |          |
| และครอบครัว         |                          |          |          |
+--------------------+--------------------------+----------+----------+
| 2.นายลพชัย แก่นรัตนะ  | กรรมการ                  | 1        | 0.938    |
|                    |                          | ,500,000 |          |
+--------------------+--------------------------+----------+----------+
| 3.นพ.สราวุฒิ สนธิแก้ว  | กรรมการและ               | 1        | 0.833    |
|                    | ผู้อำนวยการโรงพยาบาล       | ,332,000 |          |
+--------------------+--------------------------+----------+----------+
| รวม                |                          | 103      | 64.663   |
|                    |                          | ,458,800 |          |
+--------------------+--------------------------+----------+----------+

7.3 นโยบายการจ่ายเงินปันผล

  บริษัทฯ มีนโยบายจ่ายเงินปันผลตอบแทนให้ผู้ถือหุ้นร้อยละ 60 ของกำไรสุทธิของปีนั้น ๆ

  ข้อมูลการจ่ายเงินปันผลย้อนหลัง 3 ปี ดังนี้

  ------ ------------------------------ -------------------- --------------------- ----------------------- ---------------
  ปี      จ่ายเงินปันผลสำหรับผลการดำเนินงาน   กำไรสุทธิ/หุ้น(บาท/หุ้น)   ร้อยละของกำไรสุทธิที่จ่าย   จ่ายเงินปันผล/หุ้น(บาท/หุ้น)   วันที่จ่ายเงินปันผล

  2561   เดือนมกราคม ถึง ธันวาคม 2560      2.21                 60.10                 1.33                    25 พฤษภาคม 2561

  2560   เดือนมกราคม ถึง ธันวาคม 2559      1.98                 60.00                 1.19                    23 พฤษภาคม 2560

  2559   เดือนมกราคม ถึง ธันวาคม 2558      1.86                 60.08                 1.12                    27 พฤษภาคม 2559
  ------ ------------------------------ -------------------- --------------------- ----------------------- ---------------

หมายเหตุ : มูลค่าหุ้นละ 1 บาท

8. โครงสร้างการจัดการ

โครงสร้างการจัดการของบริษัทประกอบด้วย คณะกรรมการบริษัท และคณะกรรมการชุดย่อย คือ
คณะกรรมการตรวจสอบ คณะกรรมการบรรษัทภิบาล
และคณะกรรมการสรรหาและพิจารณาค่าตอบแทน โดยมีแผนผังองค์กรของบริษัท ณ 31 ธันวาคม
2561 ดังนี้

โครงสร้างบรรษัทภิบาลของบริษัท

แต่งตั้ง ถอดถอน และกำหนดค่าตอบแทน

สร้างผลตอบแทนและเพิ่มมูลค่าในระยะยาว

.

แต่งตั้ง ถอดถอน และกำกับดูแล

รายงานผลการดำเนินงาน

  ให้ความเป็นธรรม และสนับสนุน ส่งเสริมให้เกิดความเจริญเติบโตอย่างยั่งยืน

8.1 คณะกรรมการบริษัท

  โครงสร้างคณะกรรมการบริษัทประกอบด้วยกรรมการจำนวนไม่น้อยกว่า 5 คน แต่ไม่เกิน 12 คน
  และมีกรรมการอิสระอย่างน้อย หนึ่งในสามของจำนวนกรรมการทั้งหมด แต่ไม่น้อยกว่า 3 คน

  ปัจจุบันคณะกรรมการของ บริษัท โรงพยาบาลนนทเวช จํากัด (มหาชน) มีจํานวน 8 คน
  แบ่งเป็น

  กรรมการที่เป็นผู้บริหาร 3 คน

  กรรมการที่มิได้เป็นผู้บริหาร 5 คน โดยมีกรรมการอิสระ 4 คน

+---------------------+------------------------------+-----------------+
| รายชื่อ               | ตำแหน่ง                       | วันจดทะเบียนแต่งตั้ง |
|                     |                              |                 |
|                     |                              | เป็น             |
|                     |                              | กรรมการของบริษัทฯ |
+---------------------+------------------------------+-----------------+
| 1. นางปัทมา พรมมาส   | ประธานกรรมการ /              | 6 มีนาคม 2558    |
|                     |                              |                 |
|                     | กรรมการ                      | 29 กันยายน 2536  |
+---------------------+------------------------------+-----------------+
| 2. นายลพชัย แก่นรัตนะ  | กรรมการ                      | 29 กันยายน 2536  |
+---------------------+------------------------------+-----------------+
| 3. นางพร้อมพรรณ      | กรรมการอิสระ /                | 29 กันยายน 2536  |
| ศิริพัฒน์               | ประธานก                      |                 |
|                     | รรมการสรรหาและพิจารณาค่าตอบแทน |                 |
+---------------------+------------------------------+-----------------+
| 4. นพ.สราวุฒิ สนธิแก้ว  | กรรมการ กรรมการบรรษัทภิบาล /   | 29 กันยายน 2536  |
|                     |                              |                 |
|                     | ก                            |                 |
|                     | รรมการสรรหาและพิจารณาค่าตอบแทน |                 |
+---------------------+------------------------------+-----------------+
| 5. ดร.กมเลศน์        | กรรมการ /                    | 29 กันยายน 2536  |
| สันติเวชชกุล           | ประธานกรรมการบรรษัทภิบาล       |                 |
+---------------------+------------------------------+-----------------+
| 6. ดร.ประวิตร        | กรรมการอิสระ /                | 29 เมษายน 2552  |
| นิลสุวรรณากุล          | ประธานกรรมการตรวจสอบ         |                 |
+---------------------+------------------------------+-----------------+
| 7. นพ.จรูญ ไชยโรจน์   | กรรมการอิสระ / กรรมการตรวจสอบ | 29 กันยายน 2536  |
+---------------------+------------------------------+-----------------+
| 8. นพ.วิรุณพร         | กรรมการอิสระ / กรรมการตรวจสอบ | 29 กันยายน 2536  |
| พรหมพงศา            |                              |                 |
+---------------------+------------------------------+-----------------+

กรรมการผู้มีอำนาจลงลายมือชื่อแทนบริษัท คือ นางปัทมา พรมมาส นายลพชัย แก่นรัตนะ
นายสราวุฒิ สนธิแก้ว นายกมเลศน์ สันติเวชชกุล โดยกรรมการสองในสี่นี้ ลงลายมือชื่อร่วมกัน
และประทับตราสำคัญของบริษัท

นิยามผู้บริหารในความหมายของบริษัท

คณะกรรมการที่เป็นผู้บริหาร (Executive director) หมายถึง
กรรมการที่มีตำแหน่งเป็นผู้บริหาร ซึ่งมีเงินเดือนประจำในบริษัท
ทำหน้าที่บริหารจัดการบริษัทตามที่คณะกรรมการบริษัทมอบหมาย

คณะกรรมการที่ไม่เป็นผู้บริหาร (Non-Executive director) หมายถึง
กรรมการที่เป็นกรรมการเพียงอย่างเดียวโดยไม่ได้เป็นผู้บริหาร

กรรมการอิสระ (Independent director) หมายถึง กรรมการที่ถือหุ้นไม่เกินร้อยละ 1.0
ไม่ได้เป็นผู้บริหารหรือพนักงานของบริษัท ตลอดจนไม่ใช่ผู้ที่เกี่ยวข้องของผู้บริหารและผู้ถือหุ้นใหญ่

นิยามกรรมการอิสระของบริษัท

กรรมการอิสระของบริษัท มีคุณสมบัติเป็นไปตามข้อกำหนดของสำนักงานคณะกรรมการกำกับหลักทรัพย์
และตลาดหลักทรัพย์(กลต.) ดังนี้

1. ถือหุ้นไม่เกินร้อยละ 1.0 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม ทั้งนี้ ให้นับรวมการถือหุ้นของผู้ที่เกี่ยวข้องของกรรมการอิสระรายนั้น ๆ ด้วย

2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
ที่ปรึกษาที่ได้เงินเดือนประจำ หรือผู้ที่มีอำนาจควบคุมของบริษัท บริษัทใหญ่ บริษัทย่อย บริษัทร่วม
บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ทั้งนี้ ลักษณะต้องห้ามดังกล่าว
ไม่รวมถึงกรณีที่กรรมการอิสระเคยเป็นข้าราชการ หรือที่ปรึกษา
ของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัท

3. ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย ในลักษณะที่เป็น
บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
ผู้มีอำนาจควบคุม หรือบุคคลที่ได้รับการเสนอให้เป็นผู้บริหารหรือผู้มีอำนาจควบคุมของบริษัท
หรือบริษัทย่อย

4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท ในลักษณะที่อาจเป็นการขัดขวาง
การใช้วิจารณญาณอย่างอิสระของตน รวมทั้ง ไม่เป็นหรือเคยเป็นผู้ถือหุ้นที่มีนัย หรือผู้มีอำนาจควบคุม
ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัทสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

6. ไม่เป็นหรือเคยเป็นผู้ให้บริการทางวิชาชีพใด ๆ
ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม
ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
หรือหุ้นส่วนของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี

7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

8. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่ได้เงินเดือนประจำ หรือถือหุ้นเกินร้อยละหนึ่งของจำนวนหุ้น
ที่มีสิทธิออกเสียงทั้งหมดของบริษัทอื่น
ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท หรือบริษัทย่อย

9. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ขอบเขตอำนาจหน้าที่ของคณะกรรมการบริษัท

1.  บริหารกิจการของบริษัทให้เป็นไปตามกฎหมาย วัตถุประสงค์ และข้อบังคับของบริษัท ปฏิบัติ

ตามมติของที่ประชุมผู้ถือหุ้นด้วยความซื่อสัตย์สุจริต ระมัดระวังรักษาผลประโยชน์ของบริษัท
และรับผิดชอบต่อผู้ถือหุ้นอย่างสม่ำเสมอโดย

-   การปฏิบัติหน้าที่ด้วยความรับผิดชอบ ระมัดระวังและรอบคอบ (Duty of Care)

-   การปฏิบัติหน้าที่ด้วยความซื่อสัตย์สุจริต (Duty of Loyalty)

-   การปฏิบัติตามกฎหมาย วัตถุประสงค์ ข้อบังคับของบริษัท มติคณะกรรมการบริษัทและ

มติที่ประชุมผู้ถือหุ้น (Duty of Obedience)

-   การเปิดเผยข้อมูลต่อผู้ถือหุ้นอย่างถูกต้อง ครบถ้วน โปร่งใส ตรวจสอบได้ และทันเวลา

(Duty of Disclosure)

2.  กำหนดวิสัยทัศน์ พันธกิจ และกลยุทธ์ในการดำเนินธุรกิจ
    นโยบายและทิศทางการดำเนินงานของ

บริษัท โดยมีการทบทวนและอนุมัติเป็นประจำทุกปี กำกับดูแล
ให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพและประสิทธิผล

3. ติดตามการดำเนินกิจการของบริษัทตลอดเวลา
และรับรู้ถึงการปฏิบัติตามกฎหมายและข้อกำหนดในสัญญาที่เกี่ยวข้องกับบริษัท
เพื่อให้การดำเนินกิจการของบริษัทเป็นไปอย่างมีประสิทธิผล

4. จัดให้มีการประชุมผู้ถือหุ้น
และปฏิบัติตามข้อพึงปฏิบัติสำหรับการจัดประชุมผู้ถือหุ้นของบริษัทจดทะเบียน
เพื่อให้การประชุมผู้ถือหุ้นเป็นไปด้วยความโปร่งใส ชอบธรรม และเป็นประโยชน์ต่อผู้ถือหุ้นทุกฝ่าย

5. รับผิดชอบต่อรายงานข้อมูลทางการเงินของบริษัท และข้อมูลทั่วไป
ต่อผู้ถือหุ้นและผู้ลงทุนทั่วไปอย่างถูกต้อง ครบถ้วนและโปร่งใส

6. กำกับดูแลและพัฒนาบรรษัทภิบาลของบริษัทเพื่อเป็นแนวทางในการดำเนินธุรกิจ
ติดตามให้มีการปฏิบัติ และเป็นแบบอย่างในการปฏิบัติตามหลักบรรษัทภิบาลและจริยธรรมธุรกิจ

7. ส่งเสริมให้พนักงานทุกระดับมีจิตสำนึกในจริยธรรมและคุณธรรม และปฏิบัติตามหลักบรรษัทภิบาล
จริยธรรมธุรกิจและนโยบายต่อต้านคอร์รัปชั่นของบริษัท
พร้อมทั้งกำกับดูแลให้มีระบบการควบคุมภายใน และการตรวจสอบภายในที่เหมาะสม
เพื่อลดความเสี่ยงด้านการทุจริตและการใช้อำนาจอย่างไม่ถูกต้อง
รวมทั้งป้องกันการกระทำผิดกฎหมาย

8. ดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม ตลอดจนส่งเสริม

ให้ผู้ถือหุ้นสามารถใช้สิทธิในการดูแลรักษาผลประโยชน์ของตนและได้รับข่าวสารอย่างถูกต้องครบถ้วน
โปร่งใส ตรวจสอบได้ และทันเวลา

9. ตระหนักถึงบทบาทหน้าที่ความรับผิดชอบของคณะกรรมการบริษัท เคารพสิทธิและปฏิบัติต่อ

ผู้ถือหุ้นและผู้มีส่วนได้เสียอื่น อย่างเป็นธรรมและโปร่งใส
กำกับดูแลให้มีกระบวนการและช่องทางในการรับและจัดการกับข้อร้องเรียนของผู้ที่ประสงค์จะแจ้งเบาะแสหรือผู้มีส่วนได้เสียทุกฝ่ายอย่างชัดเจน
และเปิดโอกาสให้ผู้มีส่วนได้เสียทุกฝ่ายสามารถติดต่อ/ร้องเรียนในเรื่องที่อาจเป็นปัญหากับคณะกรรมการได้โดยตรง

10. พิจารณาแผนพัฒนาผู้บริหารระดับสูงและแผนสืบทอดกรรมการผู้จัดการใหญ่ และกำกับดูแลให้

มีการประเมินผลการปฏิบัติงานของผู้บริหารระดับสูงที่มีประสิทธิผลเป็นประจำทุกปี
และมีระบบการกำหนดค่าตอบแทนแก่ผู้บริหารระดับสูงที่เหมาะสม
สอดคล้องกับผลการดำเนินงานเพื่อก่อให้เกิดแรงจูงใจทั้งในระยะสั้นและระยะยาว

11. ประเมินผลการปฏิบัติหน้าที่ของคณะกรรมการบริษัทเป็นประจำทุกปี โดยให้มีการประเมินผล

การปฏิบัติงานเป็น 3 แบบ คือประเมินการปฏิบัติงานของคณะกรรมการบริษัทโดยรวม (As a
Whole) ประเมินตนเองเป็นรายบุคคล (Self-Assessment) รวมทั้ง
ติดตามผลการประเมินของคณะกรรมการบริษัทและคณะกรรมการชุดย่อยเพื่อพิจารณาร่วมกันในคณะกรรมการบริษัท

12. กำกับดูแลให้มีกระบวนการสรรหาและเลือกตั้งบุคคลเป็นกรรมการบริษัทอย่างโปร่งใส
และมีการ

กำหนดค่าตอบแทนกรรมการบริษัทและกรรมการชุดย่อยอย่างเหมาะสม

13. พัฒนาความรู้ความสามารถในการปฏิบัติงานอย่างต่อเนื่อง เข้าอบรมหรือเข้าร่วมในหลักสูตรที่

เกี่ยวข้องกับการปฏิบัติหน้าที่กรรมการหรือกิจกรรมสัมมนาที่เป็นการเพิ่มพูนความรู้ในการปฏิบัติงานอย่างต่อเนื่องในการปฏิบัติหน้าที่คณะกรรมการบริษัทอาจขอคำปรึกษาจากที่ปรึกษาอิสระภายนอกหรือผู้เชี่ยวชาญในวิชาชีพอื่นๆ
หากเห็นว่ามีความจำเป็นและเหมาะสม

บทบาทหน้าที่ของประธานกรรมการ

ประธานกรรมการมีหน้าที่ดังต่อไปนี้

1.
พิจารณากำหนดวาระการประชุมคณะกรรมการบริษัทร่วมกับประธานเจ้าหน้าที่บริหารและดูแลให้กรรมการบริษัทได้รับข้อมูลอย่างถูกต้อง
ครบถ้วน ชัดเจน และทันเวลาก่อนการประชุม
เพื่อให้กรรมการบริษัทสามารถตัดสินใจได้อย่างเหมาะสม

2. เป็นผู้นำของคณะกรรมการบริษัท และเป็นประธานในการประชุมคณะกรรมการบริษัท

2.1 ดำเนินการประชุมคณะกรรมการบริษัทตามระเบียบวาระ ข้อบังคับของบริษัท และ

กฎหมาย

2.2 จัดสรรเวลาอย่างเพียงพอ และส่งเสริมให้กรรมการบริษัททุกคนอภิปราย แลกเปลี่ยน

ความคิดเห็นได้อย่างเต็มที่ เป็นอิสระ และใช้ดุลยพินิจอย่างรอบคอบ โดยคำนึงถึงผู้มี

ส่วนได้เสียทุกฝ่ายอย่างครบถ้วน

2.3 สรุปมติที่ประชุมและสิ่งที่จะต้องดำเนินการต่อไปอย่างชัดเจน

3. เป็นผู้นำในการประชุมผู้ถือหุ้นให้เป็นไปตามระเบียบวาระ ข้อบังคับของบริษัท และกฎหมาย

โดยจัดสรรเวลาให้เหมาะสม
รวมทั้งเปิดโอกาสให้ผู้ถือหุ้นแสดงความคิดเห็นอย่างเท่าเทียมกันและดูแลให้มีการตอบข้อซักถามของผู้ถือหุ้นอย่างเหมาะสมและโปร่งใส

  4. สนับสนุนและเป็นแบบอย่างที่ดีในการปฏิบัติตามหลักบรรษัทภิบาลและจริยธรรมธุรกิจ

(Code of Conduct) ของบริษัท

  5. เสริมสร้างความสัมพันธ์อันดีระหว่างคณะกรรมการบริษัทกับฝ่ายบริหาร และสนับสนุนการ

ปฏิบัติหน้าที่ของประธานเจ้าหน้าที่บริหารและฝ่ายบริหารตามนโยบายของบริษัท

6.
กำกับดูแลให้มีการเปิดเผยข้อมูลและการบริหารจัดการอย่างโปร่งใสในกรณีที่มีความขัดแย้งทางผลประโยชน์

7. กำกับดูแลให้คณะกรรมการบริษัทมีโครงสร้างและองค์ประกอบที่เหมาะสม

  8. กำกับดูแลให้การปฏิบัติหน้าที่ของคณะกรรมการบริษัทโดยรวม คณะอนุกรรมการชุดต่างๆ

และกรรมการบริษัทแต่ละคน เป็นไปอย่างมีประสิทธิภาพและเกิดประสิทธิผล

9. กำกับดูแลให้มีการประเมินผลการปฏิบัติหน้าที่ของคณะกรรมการบริษัทโดยรวม กรรมการ

บริษัทรายบุคคล ประธานกรรมการ และคณะอนุกรรมการชุดต่างๆ
เพื่อนำผลไปปรับปรุงการปฏิบัติหน้าที่
และเสริมสร้างความรู้ความสามารถของกรรมการบริษัทและอนุกรรมการ

การแต่งตั้งกรรมการบริษัทและองค์ประกอบ สรุปรายละเอียดได้ดังนี้

1. บริษัทมีคณะกรรมการของบริษัทไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร

2. ที่ประชุมผู้ถือหุ้นเป็นผู้แต่งตั้งกรรมการ ซึ่งมีคณะกรรมการสรรหาเป็นผู้คัดเลือก
และเสนอชื่อบุคคลที่มีคุณสมบัติเหมาะสม ตามหลักเกณฑ์และวิธีการที่กำหนดไว้ดังนี้

2.1 ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.2 ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตามข้อ 2.1 เลือกตั้งบุคคลเดียว
หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

2.3
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่พึงจะมีหรือพึงจะเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
หรือจะพึงเลือกตั้งในครั้งนั้น ให้ประธานเป็นผู้ออกเสียงชี้ขาด

3. ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ของจำนวนกรรมการทั้งหมด
กรรมการที่ออกตามวาระนั้นมีสิทธิได้รับเลือกให้เข้าเป็นกรรมการใหม่ได้

4.
ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อย กว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

5. กรรมการคนใดจะลาออกจากตำแหน่งให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

วาระการดำรงตำแหน่งกรรมการบริษัท

มีข้อบังคับของบริษัทได้กำหนดจำนวนปีที่ดำรงตำแหน่งในแต่ละวาระของกรรมการบริษัทเป็นไปตามพระราชบัญญัติบริษัทมหาชนจำกัด
พ.ศ. 2535 โดยในการประชุมใหญ่สามัญผู้ถือหุ้นประจำปี
กรรมการบริษัทต้องออกจากตำแหน่งจำนวน 1 ใน 3
โดยให้กรรมการบริษัทที่อยู่ในตำแหน่งนานที่สุดเป็นผู้ออกจากตำแหน่ง ปัจจุบันบริษัทมีกรรมการทั้งสิ้น
จำนวน 8 คน
อย่างไรก็ตามกรรมการบริษัทซึ่งพ้นจากตำแหน่งตามวาระอาจได้รับเลือกตั้งกลับเข้ามาเป็นกรรมการใหม่ได้

นโยบายการดำรงตำแหน่งในสถาบันภายนอกบริษัทของกรรมการบริษัทและผู้บริหารระดับสูง

บริษัทได้กำหนดนโยบายการกำหนดจำนวนบริษัทจดทะเบียนที่กรรมการบริษัทจะไปดำรงตำแหน่งกรรมการ
เพื่อให้บริษัทได้รับประโยชน์สูงสุดในการที่กรรมการบริษัทสามารถอุทิศเวลาสาหรับการปฏิบัติหน้าที่ได้อย่างมีประสิทธิภาพ
โดยกำหนดให้กรรมการบริษัทดำรงตำแหน่งในบริษัทจดทะเบียนรวมไม่เกิน 5 บริษัท นอกจากนี้
บริษัทมีแนวปฏิบัติในกรณีประธานเจ้าหน้าบริหารและผู้บริหารระดับสูงจะเข้าดำรงตำแหน่งกรรมการในบริษัทอื่น
โดยจะมีการเสนอเรื่องการดำรงตำแหน่งในบริษัทอื่นเพื่อให้คณะกรรมการบริษัทให้ความเห็นชอบ

นโยบายและแนวปฏิบัติการเป็นกรรมการในสถาบันภายนอกบริษัทของผู้บริหารระดับสูง

คณะกรรมการบริษัทได้กำหนดนโยบายให้ประธานเจ้าหน้าที่
ผู้บริหารระดับสูงและฝ่ายจัดการของบริษัทสามารถเป็นกรรมการในบริษัทอื่นที่ไม่ใช่บริษัทย่อย
และบริษัทร่วม หรือใช้เวลาของบริษัททำงานในสถาบันภายนอกได้ใน 3 กรณีดังนี้

(1) การเข้าร่วมเป็นกรรมการในองค์กรของภาครัฐซึ่งไม่ได้ตั้งขึ้น
เพื่อผลประโยชน์ของพรรคการเมือง
และเป็นการให้ความช่วยเหลือแก่ทางราชการซึ่งจะเป็นประโยชน์ต่อส่วนรวม

(2) การเข้าร่วมเป็นกรรมการในองค์กรของเอกชนที่ตั้งขึ้นเพื่อประโยชน์ส่วนรวม เช่น
สภาอุตสาหกรรมแห่งประเทศไทย หอการค้าไทย สมาคมการจัดการธุรกิจ ฯลฯ

(3)การเข้าร่วมเป็นกรรมการในองค์กรภาคเอกชนที่ตั้งขึ้นเพื่อการค้าและไม่ขัดกับผลประโยชน์ของบริษัท
และไม่ใช้เวลาอันจะเป็นผลเสียแก่บริษัท

ทั้งนี้ให้ประธานเจ้าหน้าที่บริหารและ
ผู้บริหารระดับสูงเสนอขออนุมัติการเข้าดำรงตำแหน่งกรรมการในบริษัทอื่นหรือสถาบันภายนอกจากคณะกรรมการบริษัท
และในกรณีของผู้บริหารระดับสูงให้เสนอขออนุมัติตามอำนาจดำเนินการของบริษัท
โดยให้พิจารณาตามเจตนารมณ์ของบริษัทที่มุ่งให้พนักงานทุ่มเทและตั้งใจทำงาน
ตลอดจนอุทิศเวลาการทำงานให้กับบริษัทอย่างเต็มที่
รวมทั้งปฏิบัติตามแนวจรรยาบรรณเรื่องความขัดแย้งทางผลประโยชน์ของบริษัทที่พนักงานจะไม่ประกอบกิจการอย่างใดอย่างหนึ่งที่เป็นหรืออาจเป็นการแข่งขันกับกิจการของบริษัท
อนึ่งการพิจารณาอนุมัติให้ผู้บริหารระดับสูงเป็นกรรมการหรือใช้เวลาของบริษัททางานให้กับสถาบัน/บริษัทภายนอก
เป็นดุลยพินิจของบริษัทที่จะพิจารณาตามความเหมาะสมเป็นกรณีๆไป
ซึ่งบริษัทได้สื่อสารให้ผู้บริหารระดับสูงที่เกี่ยวข้องทราบโดยทั่วถึงกันด้วยแล้ว

8.2 ผู้บริหาร

ณ วันที่ 31 ธันวาคม 2561 บริษัทฯ มีผู้บริหารจำนวน 3 คน ดังนี้

  -------------------- --------------------------------------------------
  รายชื่อ                ตำแหน่ง

  1. นางปัทมา พรมมาส    ประธานเจ้าหน้าที่บริหาร / รองผู้อำนวยการโรงพยาบาล
                       สายงานบริหาร

  2. นพ.สราวุฒิ สนธิแก้ว   ผู้อำนวยการโรงพยาบาล

  3. นางสาวสุรีย์         ผู้อำนวยการสายงานบัญชี การเงิน และกลยุทธ์องค์กร
  ศังกรพานิช             เลขานุการบริษัทและนักลงทุนสัมพันธ์
  -------------------- --------------------------------------------------

8.3 เลขานุการบริษัท

คณะกรรมการบริษัทได้แต่งตั้งเลขานุการบริษัท
เพื่อทำหน้าที่ดูแลและจัดการการประชุมของคณะกรรมการบริษัทและคณะกรรมการชุดย่อยต่างๆ
การประชุมผู้ถือหุ้น รวมทั้งจัดทำรายงานการประชุมคณะกรรมการ รายงานการประชุมผู้ถือหุ้น
รายงานประจำปี และจัดเก็บเอกสารตามที่กฎหมายกำหนด นอกจากนี้
ยังมีหน้าที่ช่วยให้คำแนะนำแก่คณะกรรมการบริษัทและผู้บริหารเกี่ยวกับกฎเกณฑ์ต่างๆ
ที่เกี่ยวข้องกับการเป็นบริษัทจดทะเบียนในตลาดหลักทรัพย์แห่งประเทศไทย
และการกำกับดูแลกิจการที่ดีของบริษัท

คณะกรรมการบริษัทได้แต่งตั้งนางสาว สุรีย์ ศังกรพานิช ดำรงตำแหน่งเลขานุการบริษัท ตั้งแต่วันที่
11 สิงหาคม 2551

บทบาทหน้าที่ความรับผิดชอบของเลขานุการบริษัทมีดังนี้

1. ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบ และข้อบังคับต่างๆ ของบริษัท
และ

ติดตามให้มีการปฏิบัติตามอย่างถูกต้อง และรายงานการเปลี่ยนแปลงที่มีสาระสำคัญต่อกรรมการ

2. จัดการประชุมผู้ถือหุ้น และประชุมคณะกรรมการบริษัทให้เป็นไปตามกฎหมาย

3. บันทึกรายงานการประชุมรวมทั้งติดตามให้มีปฏิบัติตามมติที่ประชุมทั้งการประชุมผู้ถือหุ้นและ

การประชุมคณะกรรมการบริษัท

4. ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานกำกับดูแล

ของบริษัท

5. ติดต่อและสื่อสารกับผู้ถือหุ้น

6. ดูแลกิจกรรมของคณะกรรมการบริษัท

4.  ค่าตอบแทนกรรมการและผู้บริหาร

    1.  ค่าตอบแทนกรรมการ

8.4.1.1 ค่าตอบแทนที่เป็นตัวเงิน

  คณะกรรมการสรรหาและพิจารณาค่าตอบแทน ได้กำหนดค่าตอบแทนของกรรมการ จาก

ขนาดธุรกิจและความรับผิดชอบของคณะกรรมการ
โดยเปรียบเทียบกับบริษัทจดทะเบียนในตลาดหลักทรัพย์ที่มีมูลค่าตลาด (Market
Capitalization) ในขนาดที่ใกล้เคียงกับบริษัทฯ
และผลการดำเนินงานในแต่ละปีเพื่อนำเสนอที่ประชุมคณะกรรมการบริษัทก่อนนำเสนอที่ประชุมใหญ่สามัญผู้ถือหุ้นอนุมัติ

(1) ค่าตอบแทนประจำ

+--------------------------------+----------+-----------+------------+
| รายการ                         | ปี 2561   | ปี 2560    | ปี 2559     |
+--------------------------------+----------+-----------+------------+
| ค่าตอบแทนกรรมการบริษัท            |          |           |            |
+--------------------------------+----------+-----------+------------+
| -   ค่าตอบแทนกรรมการบริษัท (บาท)  | 3        | 3,174,000 | 2,983,000  |
|                                | ,541,000 |           |            |
+--------------------------------+----------+-----------+------------+
| -   ค่าเบี้ยประชุม (บาท/คน/ครั้ง)    | 12,000   | 10,000    | 10,000     |
+--------------------------------+----------+-----------+------------+
| -   สิทธิประโยชน์อื่น               |   -ไม่มี-  |   -ไม่มี-   |   -ไม่มี-    |
+--------------------------------+----------+-----------+------------+
| ค่าตอบแทนคณะกรรมการตรวจสอบ      |          |           |            |
+--------------------------------+----------+-----------+------------+
| -   ประธานกรรมการตรวจสอบ(บาท)  | 300,000  | 300,000   | 300,000    |
+--------------------------------+----------+-----------+------------+
| -   กรรมการตรวจสอบ(บาท/คน)     | 120,000  | 120,000   | 120,000    |
+--------------------------------+----------+-----------+------------+
| -   ค่าเบี้ยประชุม (บาท/คน/ครั้ง)    | -ไม่มี-    | -ไม่มี-     | -ไม่มี-      |
+--------------------------------+----------+-----------+------------+
| -   สิทธิประโยชน์อื่น               | -ไม่มี-    | -ไม่มี-     | -ไม่มี-      |
+--------------------------------+----------+-----------+------------+
| ค่าตอบแทนคณะกรรมการบรรษัทภิบาล    |          |           |            |
+--------------------------------+----------+-----------+------------+
| -   ค่าเบี้ยประชุม (บาท/คน/ครั้ง)    | 12,000   | 10,000    | 10,000     |
+--------------------------------+----------+-----------+------------+
| ค่าตอบแทนคณ                     |          |           |            |
| ะกรรมการสรรหาและพิจารณาค่าตอบแทน |          |           |            |
+--------------------------------+----------+-----------+------------+
| -   ค่าเบี้ยประชุม (บาท/คน/ครั้ง)    | 12,000   | 10,000    | 10,000     |
+--------------------------------+----------+-----------+------------+

รายละเอียดค่าตอบแทนที่กรรมการได้รับเป็นรายบุคคลในปี 2561 เป็นดังนี้

  ------------------- ---------------------------------------- ----------------- ------------ -------------- -----------
  รายชื่อ               ตำแหน่ง                                   ค่าตอบแทนกรรมการ                               

                                                               ค่าตอบแทนรายปี      ค่าเบี้ยประชุม   สิทธิประโยชน์อื่น   รวม

  1. นางปัทมา พรมมาส   ประธานกรรมการ                            442,625           88,000       -ไม่มี-          530,625

  2. นายลพชัย แก่นรัตนะ  กรรมการ                                  442,625           88,000       -ไม่มี-          530,625

  3. นางพร้อมพรรณ      กรรมการอิสระ                              442,625           98,000       -ไม่มี-          540,625
  ศิริพัฒน์               และประธานกรรมการสรรหาและพิจารณาค่าตอบแทน                                                 

  4. นพ.สราวุฒิ สนธิแก้ว  กรรมการ / กรรมการบรรษัทภิบาล /             442,625           96,000       -ไม่มี-          538,625
                      กรรมการสรรหาและพิจารณาค่าตอบแทน                                                          

  5. ดร.กมเลศน์        กรรมการ / ประธานกรรมการบรรษัทภิบาล         442,625           98,000       -ไม่มี-          540,625
  สันติเวชชกุล                                                                                                  

  6. ดร.ประวิตร        กรรมการอิสระ และประธานกรรมการตรวจสอบ      742,625           88,000       -ไม่มี-          830,625
  นิลสุวรรณากุล                                                                                                 

  7. นพ.จรูญ ชัยโรจน์    กรรมการอิสระและกรรมการตรวจสอบ             562,625           88,000       -ไม่มี-          650,625

  8. นพ.วิรุณพร         กรรมการอิสระ และกรรมการตรวจสอบ            562,625           76,000       -ไม่มี-          638,625
  พรหมพงศา                                                                                                   

  รวม                                                          4,081,000         720,000      -ไม่มี-          4,801,000
  ------------------- ---------------------------------------- ----------------- ------------ -------------- -----------

8.4.1.2 ค่าตอบแทนที่ไม่เป็นตัวเงิน และสิทธิประโยชน์อื่น ๆ

  -ไม่มี-

  8.4.2 ค่าตอบแทนผู้บริหาร

  คณะกรรมการสรรหาและพิจารณาค่าตอบแทน จะเป็นผู้พิจารณากำหนดจำนวนและรูปแบบ

การจ่ายค่าตอบแทนของกรรมการ โดยพิจารณาจากผลประเมินการปฏิบัติงานของกรรมการ
ผลสำเร็จทางธุรกิจตลอดจนเปรียบเทียบกับบริษัทจดทะเบียนอื่นๆในตลาดหลักทรัพย์
เพื่อนำเสนอต่อที่ประชุมคณะกรรมการบริษัทเพื่อพิจารณาอนุมัติสำหรับผู้บริหารระดับสูง
ประธานกรรมการมอบหมายให้ประธานและรองประธานเจ้าหน้าที่บริหารเป็นผู้พิจารณาความเหมาะสมในการกำหนดค่าตอบแทนเป็นรายบุคคลจากผลการบริหารงานของผู้บริหารแต่ละท่าน
ทั้งนี้การปรับอัตราเงินเดือนและโบนัสประจำปี
ซึ่งจะสอดคล้องกับสภาวะเศรษฐกิจและผลการดำเนินงานของบริษัทฯ

8.4.2.1 ค่าตอบแทนผู้บริหารที่เป็นตัวเงิน

(1) ค่าตอบแทนของผู้บริหาร

ในปี 2561 บริษัทฯได้จ่ายค่าตอบแทนให้กับผู้บริหาร ประกอบด้วยเงินเดือนและโบนัส รวมทั้งสิ้น
9.38 ล้านบาท

(2) ค่าตอบแทนอื่นของผู้บริหาร

- ไม่มี –

8.4.2.2 ค่าตอบแทนผู้บริหารที่ไม่เป็นตัวเงิน และสิทธิประโยชน์อื่น ๆ

  -ไม่มี-

8.5 บุคลากร

บริษัทฯ มีพนักงานระดับบริหาร จำนวน 87 คน และพนักงานที่ปฏิบัติงาน จำนวน 1,457 คน

รวมทั้งสิ้น 1,544 คน โดยในปี 2561 บริษัทฯได้จ่ายผลตอบแทนให้แก่บุคลากรจำนวนทั้งสิ้น
441.30 ล้านบาท ซึ่งผลตอบแทนได้แก่ เงินเดือนและค่าตอบแทน โบนัส
เงินสมทบกองทุนประกันสังคม และเงินสมทบกองทุนสำรองเลี้ยงชีพ ฯลฯ

9. การกำกับดูแลกิจการ

9.1 การกำกับดูแลกิจการที่ดี

  บริษัทฯ ตระหนักถึงความสำคัญของการกำกับดูแลกิจการที่ดี จึงได้จัดทำคู่มือบรรษัทภิบาล

เพื่อเป็นแนวทางปฏิบัติในการดำเนินธุรกิจ ประกอบด้วย จริยธรรมทางธุรกิจ (Code of
Conduct) และแนวปฏิบัติ นโยบายต่อต้านการคอร์รัปชั่น โดยคณะกรรมการบริษัท
ได้มอบหมายให้คณะกรรมการบรรษัทภิบาล ทำหน้าที่กำกับดูแลด้านบรรษัทภิบาลของบริษัท
ทั้งการกำหนดนโยบายและแนวปฏิบัติ
ติดตามดูแลการปฏิบัติงานของคณะกรรมการบริษัทและฝ่ายบริหารให้เป็นไปตามนโยบายบรรษัทภิบาล
บริษัท รวมถึงประเมินผลการปฏิบัติตามนโยบายบรรษัทภิบาล
ตลอดจนพิจารณาทบทวนแนวปฏิบัติให้มีความเหมาะสมกับการดำเนินธุรกิจและสอดคล้องกับแนวปฏิบัติทางด้านบรรษัทภิบาลในระดับประเทศ
เป็นประจำทุกปี โดยให้เรื่องบรรษัทภิบาลเป็นวาระหลักวาระหนึ่งในการประชุมคณะกรรมการบริษัท

ทั้งนี้ในปี 2561 บริษัท ได้ปฏิบัติตามนโยบายบรรษัทภิบาล สรุปได้ดังนี้

  1. สิทธิของผู้ถือหุ้น

บริษัทให้ความสำคัญของสิทธิของผู้ถือหุ้นทุกราย ทั้งผู้ถือหุ้นรายใหญ่ และ ผู้ถือหุ้นรายย่อย
โดยสิทธิของผู้ถือหุ้นครอบคลุมสิทธิพื้นฐานต่างๆ
ทั้งในฐานะของนักลงทุนในหลักทรัพย์และในฐานะเจ้าของบริษัท
ผู้ถือหุ้นย่อมมีสิทธิกำหนดทิศทางการดำเนินธุรกิจของบริษัท
หรือตัดสินใจในเรื่องที่มีผลกระทบอย่างมีนัยสำคัญต่อบริษัท
การประชุมผู้ถือหุ้นจึงเป็นเวทีสำคัญสำหรับผู้ถือหุ้นในการแสดงความคิดเห็น ซักถาม
พิจารณาลงคะแนนเสียงชี้ขาด และคัดเลือกคณะกรรมการเพื่อทำหน้าที่กำกับดูแลบริษัทแทนผู้ถือหุ้น
ดังนั้นผู้ถือหุ้นจึงมีสิทธิโดยชอบที่จะเข้าร่วมประชุมผู้ถือหุ้น
รวมทั้งมีเวลาเพียงพอสำหรับการพิจารณาและรับทราบผลการประชุม

  ในปี 2561 บริษัทได้ดำเนินการในเรื่องต่างๆที่เป็นการส่งเสริม และอำนวยความสะดวกใน

การใช้สิทธิของผู้ถือหุ้น ในการร่วมประชุมสามัญผู้ถือหุ้น ดังนี้

1.  กำหนดการจัดประชุมผู้ถือหุ้น

  บริษัทฯ ได้กำหนดให้มีการประชมุสามัญผู้ถือหุ้น ปีละครั้งภายในเวลาไม่เกิน 4 เดือน

นับแต่วันสิ้นสุดรอบปีบัญชีของบริษัท และในกรณีที่มีความจำเป็นเร่งด่วนต้องเสนอวาระเป็นกรณีพิเศษ
ซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้นหรือเกี่ยวข้องกับเงื่อนไขหรือกฎเกณฑ์
กฎหมายที่ใช้บังคับที่ต้องได้รับการอนุมัติจากผู้ถือหุ้น บริษัทจะเรียกประชุมวิสามัญผู้ถือหุ้นเป็นกรณีไป

ในปี 2561 บริษัทฯ ได้จัดการประชุมใหญ่สามัญผู้ถือหุ้นในวันที่ 26 เมษายน 2561

ณ ห้องประชุมนนทเวช โรงพยาบาลนนทเวช ในระหว่างปีไม่มีการเรียกประชุมวิสามัญผู้ถือหุ้น

1.2 การแจ้งเชิญประชุมล่วงหน้า

ในปี 2561 จากการประชุมคณะกรรมการบริษัทครั้งที่ 3/2561 เมื่อวันที่ 9 มีนาคม 2561
มีมติให้จัดการประชุมใหญ่สามัญประจำปีผู้ถือหุ้นในวันที่ 26 เมษายน 2561
โดยได้เปิดเผยมติการประชุม วันประชุม ระเบียบวาระการประชุม
และแจ้งข่าวประกาศในเว็บไซต์ของตลาดหลักทรัพย์แห่งประเทศไทย
เพื่อให้ผู้ถือหุ้นทราบล่วงหน้าในวันที่คณะกรรมการมีมติ ก่อนการจัดส่งหนังสือเชิญประชุมโดยบริษัท
ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหลักทรัพย์ของบริษัทฯ
เป็นผู้ดำเนินการจัดส่งหนังสือเชิญประชุมที่มีรายละเอียดวาระการประชุม
ข้อมูลประกอบที่สำคัญและจำเป็นสำหรับการตัดสินใจ/ ความเห็นของคณะกรรมการ
รายงานการประชุมที่ผ่านมา ซึ่งมีรายละเอียดครบถ้วน
รายงานประจำปีพร้อมทั้งเอกสารประกอบการประชุมเอกสารที่ต้องใช้ในการมอบฉันทะ
ในกรณีที่ผู้ถือหุ้นไม่สามารถเข้าร่วมประชุมด้วยตนเอง
บริษัทเปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใดๆ
เข้าร่วมประชุมแทนตนได้ โดยระบุวิธีการใช้ไว้ชัดเจนตามที่บริษัทฯ จัดส่งให้ผู้ถือหุ้นล่วงหน้ามากกว่า
14 วันก่อนวันประชุมผู้ถือหุ้น หนังสือเชิญประชุมส่งออกวันที่ 10 เมษายน 2561
และได้ทำการประกาศลงในหนังสือพิมพ์รายวัน ติดต่อกันอย่างต่อเนื่อง 3 วัน ก่อนวันประชุม (วันที่
10-12 เมษายน 2561)
เพื่อบอกกล่าวเรียกประชุมผู้ถือหุ้นเป็นการล่วงหน้าเพียงพอสำหรับการเตรียมตัวก่อนมาเข้าร่วมประชุม
ทั้งนี้ ในการประชุมใหญ่สามัญผู้ถือหุ้น บริษัทฯ ได้นำข้อมูลหนังสือเชิญประชุมผู้ถือหุ้น
และเอกสารประกอบเปิดเผยในเว็บไซต์ของ บริษัทฯล่วงหน้าก่อนวันประชุม 30 วัน (เริ่มตั้งแต่วันที่
28 มีนาคม 2561)

3.  การดำเนินการประชุมผู้ถือหุ้น

  ก่อนเริ่มการประชุมผู้ถือหุ้นแต่ละครั้ง ประธานที่ประชุมได้มอบหมายให้เลขานุการ

บริษัทแนะนำคณะกรรมการบริษัท ประธานและคณะกรรมการย่อย และผู้สอบบัญชีของบริษัท
ซึ่งทำหน้าที่เป็นคนกลางให้ที่ประชุมรับทราบ
รวมถึงวิธีการนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของบริษัทฯ
รวมถึงการใช้สิทธิออกเสียงลงคะแนนในแต่ละวาระอย่างชัดเจน
เมื่อมีการให้ข้อมูลตามระเบียบวาระแล้ว ประธานฯ จะเปิดโอกาสให้ผู้เข้าร่วมประชุม
แสดงความคิดเห็น ข้อเสนอแนะ และซักถามในแต่ละวาระ
และให้เวลาอภิปรายอย่างเหมาะสมเพียงพอ จากนั้นประธานฯ
และผู้บริหารจะตอบข้อซักถามอย่างชัดเจน ตรงประเด็น
และให้ความสำคัญกับทุกคำถามแล้วจึงให้ที่ประชุมออกเสียงลงมติในวาระนั้นๆ
สำหรับวาระการเลือกตั้งกรรมการ ประธานฯ จะดำเนินการให้ผู้ถือหุ้นลงมติเป็นรายบุคคล
ประธานฯ จะดำเนินการประชุมตามลำดับวาระการประชุม
และไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
เว้นแต่ที่ประชุมจะมีมติให้เปลี่ยนลำดับระเบียบวาระด้วยคะแนนเสียงไม่น้อยกว่าสองในสามของจำนวนผู้ถือหุ้นซึ่งเข้าร่วมประชุม
หรือผู้ถือหุ้นซึ่งถือหุ้นรวมกันไม่น้อยกว่าหนึ่งในสามของจำนวนหุ้น
ที่จำหน่ายได้ทั้งหมดอาจขอให้ที่ประชุมพิจารณาเรื่องอื่นนอกจากที่กำหนดไว้ในหนังสือนัดประชุม
เมื่อที่ประชุมได้พิจารณาระเบียบวาระที่กำหนดไว้เป็นที่เรียบร้อยแล้วตามที่กำหนดไว้ในข้อบังคับของบริษัท
ทั้งนี้ในการประชุมใหญ่สามัญผู้ถือหุ้นประจำปี 2561 ไม่มีการเปลี่ยนลำดับระเบียบวาระ
และไม่มีการขอให้ที่ประชุมพิจารณาเรื่องอื่นที่ไม่ได้กำหนดไว้ในที่ประชุมอย่างใด

อนึ่ง ในการประชุมทุกครั้งจะมีการจดบันทึกรายงานการประชุมอย่างถูกต้องครบถ้วน
และสรุปด้วยการลงมติพร้อมกับนับคะแนนเสียง
ซึ่งรวมระยะเวลาที่ใช้ในการประชุมผู้ถือหุ้นแต่ละครั้งประมาณ 1-2 ชั่วโมง
ทั้งนี้ในการประชุมใหญ่สามัญผู้ถือหุ้นประจำปี 2561 ได้กำหนดการประชุมเวลา 10.00 น.
โดยเริ่มรับลงทะเบียนเวลา 08.00 น. ณ
ตอนเปิดประชุมมีผู้ถือหุ้นเข้าร่วมการประชุมรวมจำนวนทั้งสิ้น 67 ราย จำนวนหุ้นรวมทั้งสิ้น
104,748,600 หุ้น จากจำนวนหุ้นทั้งหมด 160,000,000 หุ้น คิดเป็น 65.47 %
เกินกว่าหนึ่งในสามของจำนวนหุ้นที่ออกจำหน่ายได้ทั้งหมดของบริษัทถือว่าครบองค์ประชุมตามข้อบังคับของบริษัทฯ

1.4 การเปิดเผยผลการประชุมผู้ถือหุ้น

ในปี 2561 บริษัทฯ จัดส่งรายงานสรุปผลการลงมติในที่ประชุมผู้ถือหุ้นให้ตลาดหลักทรัพย์ฯ
และคณะกรรมการตลาดหลักทรัพย์ภายในช่วงเย็นหลังจากเสร็จสิ้นการประชุม (วันที่ 26 เมษายน
2561) และจะจัดส่งรายงานการประชุมผู้ถือหุ้น
ซึ่งจดบันทึกรายงานการประชุมและบันทึกการออกเสียง
รวมทั้งข้อซักถามของผู้ถือหุ้นในแต่ละวาระอย่างละเอียดให้ตลาดหลักทรัพย์ฯ
และคณะกรรมการตลาดหลักทรัพย์ภายในกำหนด 14 วัน
รวมถึงเผยแพร่รายงานการประชุมบนเว็บไซต์ของบริษัทฯ

  (1) ในกรณีที่ผู้ถือหุ้นไม่สามารถเข้าประชุมได้ด้วยตนเอง
  ผู้ถือหุ้นสามารถใช้สิทธิโดยการมอบฉันทะให้กรรมการอิสระ หรือบุคคลใดๆ เข้าร่วมประชุมแทน
  และออกเสียงลงคะแนนแทนตนได้
  โดยใช้หนังสือมอบฉันทะแบบหนึ่งแบบใดที่บริษัทได้จัดส่งไปพร้อมกับหนังสือนัดประชุม
  นอกจากนี้ผู้ถือหุ้นสามารถ Download หนังสือมอบฉันทะผ่านทางเว็บไซต์ของบริษัทได้อีกด้วย

  (2) เพื่อให้ผู้ถือหุ้นได้รับความสะดวกในการประชุม
  บริษัทได้จัดให้มีการลงทะเบียนโดยใช้ระบบคอมพิวเตอร์
  พร้อมจัดทำบัตรลงคะแนนสำหรับแต่ละวาระ
  เพื่อให้ขั้นตอนในการลงทะเบียนและการนับคะแนนในแต่ละวาระเป็นไปอย่างรวดเร็ว และถูกต้อง
  มีตัวแทนของผู้สอบบัญชีของบริษัทเป็นสักขีพยานในการนับคะแนนเสียง โดยเมื่อจบการประชุม
  ผู้ถือหุ้นสามารถขอตรวจสอบรายละเอียดได้

  (3) ก่อนเริ่มเข้าสู่การประชุมตามวาระ ประธานกรรมการ ได้มอบหมายให้เลขานุการ

บริษัทแนะนำคณะกรรมการบริษัท ประธานและคณะกรรมการย่อย และผู้สอบบัญชีของบริษัท

ซึ่งทำหน้าที่เป็นคนกลางให้ที่ประชุมรับทราบ รวมถึงวิธีการนับคะแนนเสียงของผู้ถือหุ้นที่ต้อง

ลงมติในแต่ละวาระตามข้อบังคับของบริษัทฯ รวมถึงการใช้สิทธิออกเสียงลงคะแนนในแต่ละ

วาระอย่างชัดเจน และระหว่างการประชุมผู้ถือหุ้น ประธานในที่ประชุมได้เปิดโอกาสให้ผู้ถือหุ้น

ทุกรายสามารถเสนอแนะ ซักถาม และเสนอข้อคิดเห็นได้ทุกวาระ โดยประธานและผู้บริหารจะ

ให้ความสำคัญกับทุกคำถาม และตอบข้อซักถามอย่างชัดเจนและตรงประเด็น

  (4) เลขานุการบริษัทได้บันทึกการประชุมถูกต้อง ครบถ้วน
  เปิดเผยมติการประชุมสามัญผู้ถือหุ้นให้สาธารณชนทราบถึงผลการลงคะแนนในแต่ละวาระผ่านระบบ
  SET Portal ของตลาดหลักทรัพย์แห่งประเทศไทย
  โดยจัดส่งรายงานการประชุมผู้ถือหุ้นต่อตลาดหลักทรัพย์แห่งประเทศไทยภายใน 14
  วันหลังการประชุม และเผยแพร่บนเว็บไซต์ของบริษัท
  เพื่อให้ผู้ถือหุ้นได้รับทราบอย่างรวดเร็วและสามารถตรวจสอบได้ นอกจากนี้
  บริษัทมุ่งเน้นการให้ข้อมูลแก่ผู้ถือหุ้นทุกรายอย่างถูกต้อง ทันเวลา เท่าเทียมกัน และโปร่งใส
  เพียงพอสำหรับการตัดสินใจในการลงทุนของผู้ถือหุ้นและนักลงทุน

จากการพัฒนาปรับปรุงการจัดประชุมผู้ถือหุ้นอย่างต่อเนื่อง ทำให้ในปี 2561 บริษัทฯ
ได้รับการประเมินคุณภาพการจัดประชุมสามัญผู้ถือหุ้น 100 คะแนนเต็ม ซึ่งอยู่ในเกณฑ์ “ดีเลิศ”
ในโครงการประเมินคุณภาพการจัดประชุมสามัญผู้ถือหุ้น (Annual General Meeting – AGM)
ประจำปี 2561 ซึ่งจัดโดยสมาคมส่งเสริมผู้ลงทุนไทย

2. การปฏิบัติต่อผู้ถือหุ้นอย่างเท่าเทียมกัน

บริษัทมุ่งมั่นในการสร้างความเท่าเทียมกันให้เกิดขึ้นกับผู้ถือหุ้นทุกราย ทุกกลุ่ม ไม่ว่าจะ

เป็นผู้ถือหุ้นรายใหญ่ ผู้ถือหุ้นรายย่อย นักลงทุนสถาบัน หรือผู้ถือหุ้นต่างชาติ โดยได้ดำเนินการต่างๆ
ดังนี้

2.1 การเสนอวาระการประชุมเพิ่มเติมและเสนอชื่อบุคคลเพื่อแต่งตั้งเป็นกรรมการ

บริษัทกำหนดหลักเกณฑ์
รวมทั้งกำหนดขั้นตอนแนวทางการพิจารณาการให้สิทธิผู้ถือหุ้นส่วนน้อยเสนอวาระการประชุมฯ
และ/หรือ ชื่อบุคคลเพื่อแต่งตั้งเป็นกรรมการล่วงหน้าให้คณะกรรมการบริษัท
พิจารณากำหนดเป็นระเบียบวาระการประชุมใหญ่สามัญผู้ถือหุ้น
เพื่อให้โอกาสผู้ถือหุ้นมีส่วนร่วมในการกำกับดูแลบริษัท
และการคัดสรรบุคคลที่มีคุณสมบัติเหมาะสมและปฏิบัติหน้าที่ได้อย่างมีประสิทธิภาพ เพื่อ
ประโยชน์สูงสุดของผู้ถือหุ้น
และผู้มีส่วนได้ส่วนเสียทุกฝ่ายโดยให้สิทธิผู้ถือหุ้นท่านเดียวหรือหลายท่านที่มีหุ้นรวมกันและต้องถือหุ้นบริษัทฯ
อย่างต่อเนื่องนับจากวันที่ถือหุ้นจนถึงวันที่เสนอเรื่องเพื่อบรรจุในวาระการประชุม
หรือเสนอชื่อกรรมการ เป็นเวลาไม่น้อยกว่า 1 ปี สำหรับการประชุมใหญ่สามัญผู้ถือหุ้นประจำปี
2561 บริษัทฯได้นำหลักเกณฑ์ดังกล่าวเผยแพร่บนเว็บไซต์ของ บริษัทฯ
และแจ้งข่าวประกาศในเว็บไซต์ของตลาดหลักทรัพย์แห่งประเทศไทยตั้งแต่วันที่ 1 ตุลาคม 2561
จนถึงวันที่ 31 ธันวาคม 2561 เพื่อให้ผู้ถือหุ้นเสนอวาระการประชุมฯ และ/หรือ
ชื่อบุคคลเพื่อแต่งตั้งเป็นกรรมการล่วงหน้า อย่างไรก็ตาม ไม่มีผู้ถือหุ้นเสนอวาระการประชุม
และไม่มีการเสนอชื่อบุคคลเสนอแต่งตั้งเป็นกรรมการในระยะเวลาดังกล่าว
ซึ่งเลขานุการบริษัทได้รายงานต่อที่ประชุมคณะกรรมการบริษัทรับทราบแล้ว

2.2 การอำนวยความสะดวกแก่ผู้ถือหุ้นในการประชุมผู้ถือหุ้น

การดำเนินการที่ผ่านมา ในการจัดการประชุมผู้ถือหุ้นประจำปี 2561 บริษัทฯ
ได้อำนวยความสะดวกให้กับผู้ถือหุ้นทุกราย
ด้วยการจัดให้มีเจ้าหน้าที่คอยดูแลต้อนรับให้ความสะดวกอย่างเพียงพอ

การเปิดรับลงทะเบียนก่อนเวลาประชุม 2 ชั่วโมง
นำระบบคอมพิวเตอร์มาใช้ในการรับลงทะเบียนเพื่อความสะดวกรวดเร็ว

2.3 การมอบฉันทะ

เพื่อรักษาสิทธิให้ผู้ถือหุ้นที่ไม่สะดวกเข้าประชุม ประจำปี 2561 ด้วยตนเอง
ผู้ถือหุ้นสามารถมอบฉันทะให้ผู้อื่นหรือกรรมการอิสระของบริษัทฯ
ท่านใดท่านหนึ่งจากกรรมการอิสระที่เข้าร่วมประชุมทั้งหมด ซึ่งบริษัทฯ
ได้ระบุรายชื่อไว้ในหนังสือมอบฉันทะตามแบบที่กระทรวงพาณิชย์กำหนด
เพื่อให้เป็นผู้เข้าประชุมและออกเสียงลงมติแทนผู้ถือหุ้นได้โดยไม่มีเงื่อนไข ทั้งนี้
ในกรณีที่ผู้ถือหุ้นมอบฉันทะให้กับผู้อื่น
บริษัทฯให้สิทธิและปฏิบัติต่อผู้รับมอบฉันทะเสมือนเป็นผู้ถือหุ้นท่านหนึ่ง นอกจากนี้บริษัทฯ
ได้เปิดเผยแบบหนังสือมอบฉันทะที่แนบ พร้อมทั้งรายละเอียดและขั้นตอนต่างๆ บนเว็บไซต์ของบริษัทฯ
ล่วงหน้าก่อนวันประชุม 30 วัน
โดยผู้ถือหุ้นสามารถสอบถามข้อมูลเพิ่มเติมได้ทั้งทางโทรศัพท์หรือช่องทางอื่นๆ เช่น เว็บไซต์ อีเมล์
เป็นต้น

2.4 การดูแลเรื่องการใช้ข้อมูลภายใน

คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ (Insider
Trading) เป็นลายลักษณ์อักษรและแจ้งบุคคลที่เกี่ยวข้อง ซึ่งหมายถึง คณะกรรมการบริษัท
ฝ่ายบริหาร และพนักงานในหน่วยงานที่เกี่ยวข้องกับข้อมูล
รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว

ดังนี้

• ห้ามบุคคลที่เกี่ยวข้องซื้อขายหลักทรัพย์ของบริษัทภายใน 2
สัปดาห์ก่อนมีการเปิดเผยงบการเงินรายไตรมาสและงบการเงินประจำปี และภายใน 24
ชั่วโมงหลังการเปิดเผยงบการเงินดังกล่าว

(Blackout Period)

• ในกรณีที่ทราบข้อมูลใดๆ ที่ยังไม่เปิดเผยซึ่งอาจมีผลกระทบต่อราคาหลักทรัพย์ของบริษัท
ต้องไม่ซื้อขายหลักทรัพย์ของบริษัท จนกว่าจะพ้นระยะเวลา 24
ชั่วโมงนับแต่ได้มีการเปิดเผยข้อมูลนั้นสู่สาธารณะทั้งหมดแล้ว

การติดตามผลการปฏิบัติตามมาตรการดังกล่าว
ให้เลขานุการบริษัทรายงานเมื่อมีการเปลี่ยนแปลงหลักทรัพย์
ให้ที่ประชุมคณะกรรมการบริษัททราบทุกครั้ง ที่มีการประชุม
และมีการเปิดเผยข้อมูลดังกล่าวในรายงานประจำปี

3. บทบาทของผู้มีส่วนได้เสีย

บริษัทฯ ได้ให้ความสำคัญเกี่ยวกับสิทธิของผู้มีส่วนได้เสียทุกกลุ่ม
เพื่อก่อให้เกิดผลประโยชน์ร่วมกันระหว่างบริษัท และผู้มีส่วนได้เสียของบริษัท โดยบริษัทฯ
ได้มีการกำหนดข้อพึงปฏิบัติเกี่ยวกับผู้มีส่วนได้เสียในคู่มือพนักงานของบริษัทฯ เพื่อให้พนักงาน
,เจ้าหน้าที่และผู้บริหารตระหนักถึงความสำคัญของสิทธิของผู้มีส่วนได้ ดังนี้

ผู้ถือหุ้น บริษัทฯ มุ่งมั่นในการดำเนินธุรกิจเพื่อสร้างประโยชน์สูงสุดให้แก่ผู้ถือหุ้น

และการเจริญเติบโตอย่างต่อเนื่อง ด้วยความโปร่งใสและเชื่อถือได้ โดย

บริษัทฯ มีนโยบายปันผลให้กับผู้ถือหุ้นในอัตราร้อยละ 60 ของกำไรสุทธิ

ซึ่งที่ผ่านมาบริษัทได้ยึดถือนโยบายดังกล่าวและปฏิบัติมาโดยตลอด

(ดูข้อ 1 สิทธิของผู้ถือหุ้น)

ลูกค้า บริษัทฯ มุ่งมั่นที่จะให้บริการที่มีคุณภาพได้มาตรฐาน มุ่งตอบสนองต่อ

ความต้องการและความคาดหวังของลูกค้าโดยยึดลูกค้าเป็นศูนย์กลาง

โดยทำการสำรวจความคาดหวังและความพึงพอใจของลูกค้า เพื่อ

ปรับปรุงกระบวนการการให้บริการและจัดให้มีแผนกบริการลูกค้าที่ทำ

หน้าที่รับและติดตามเรื่องร้องเรียนข้อเสนอแนะ มาดำเนินการให้ลูกค้า

พนักงาน บริษัทฯ ให้การดูแล ให้ความสำคัญต่อการพัฒนาความรู้ความสามารถ

พนักงาน อย่างต่อเนื่อง เสริมสร้างวัฒนธรรมและจริยธรรม ในการ

ทำงาน โดยจัดอบรมในเรื่องจริยธรรมทางธุรกิจและนโยบายต่อต้านการ

คอร์รัปชั่น กับพนักงานและผู้บริหารทุกระดับ รวมทั้งให้มีการทดสอบ

ความรู้ความเข้าใจ ส่งเสริมให้มีความรู้ด้านสิ่งแวดล้อมและนโยบายการ

จัดการด้านพลังงาน โดยคณะกรรมการจัดการพลังงาน เพื่อให้พนักงาน

ทุกคนเข้าใจและร่วมกันอนุรักษ์การใช้พลังงาน และดูแลสิ่งแวดล้อม

ส่งเสริมให้มีการทำงานเป็นทีม ปฏิบัติต่อพนักงานอย่างเท่าเทียม

เป็นธรรมและให้ผลตอบแทนที่เป็นธรรมและเหมาะสมตามความรู้

ความสามารถ ความรับผิดชอบและผลการปฏิบัติงานของแต่ละคน

โดยมีนโยบายการจ่ายค่าตอบแทน ในระยะสั้นโดยอิงตามระดับผลการ

ประเมินผลการปฏิบัติงาน และสอดคล้องกับผลการดำเนินงานของ

บริษัทฯเทียบเคียงกับตลาด และอุตสาหกรรมเดียวกันได้

ส่วนในระยะยาวบริษัทฯมีการวัดผลการปฏิบัติงานและศักยภาพของ

พนักงาน โดยจัดให้มีการเติบโตตามสายอาชีพ (Carrer Path) อัน

สอดคล้องกับแผนทดแทนตำแหน่งงาน ของบริษัท(Succession Plan)

นอกจากนี้จัดให้มีกองทุนสำรองเลี้ยงชีพ และสวัสดิการต่างๆให้กับ

พนักงาน โดยมีคณะกรรมการสวัสดิการ เพื่อดูแลสวัสดิภาพและความ

ปลอดภัยของพนักงานและสวัสดิการที่เหมาะสม ดังนี้

- ให้สิทธิสวัสดิการรักษาพยาบาลแก่พนักงาน และมีส่วนลด

พิเศษสำหรับครอบครัวพนักงาน

- จัดให้มีการตรวจสุขภาพของพนักงานเป็นประจำทุกปี โดยทำ

การประเมินความเสี่ยงด้านสุขภาพโดยแพทย์อาชีวเวชศาสตร์พร้อมจัด

โปรแกรมการตรวจสุขภาพให้เหมาะสมกับพนักงานแต่ละกลุ่ม และให้

ความรู้กับกลุ่มที่มีผลการตรวจสุขภาพผิดปกติ เข้าพบแพทย์และรับ

คำแนะนำในการดูแลสุขภาพอย่างต่อเนื่องในปี 2561 กำหนดให้

พนักงานทุกระดับตรวจสุขภาพในเดือน พ.ย.-ธ.ค. 2561

- ส่งเสริมให้พนักงานมีสุขภาพและร่างกายที่แข็งแรงโดยนำ

ข้อมูลจากผลการตรวจสุขภาพของพนักงานมาพิจารณาเพื่อให้ความรู้ใน

เรื่องโรคที่พนักงานเป็นจำนวนมากในปีที่ผ่านมาได้จัดบรรยายให้ความรู้

ในเรื่อง โรคเบาหวาน ความดันและภาวะการมีไขมันในเลือดสูง และโรค

  ที่สาเหตุมาจากพฤติกรรมในระหว่างทำงาน (Office Syndrome)
  รวมทั้งรณรงค์ให้พนักงานออกกำลังกายมากขึ้น ทำให้มีสถิติการใช้ห้อง

  Fitness เพิ่มมากขึ้น - จัดให้มีการช่วยเหลือบุตรในด้านการศึกษาโดยมีการมอบทุน

ให้กับบุตรของพนักงาน

คู่แข่งขัน บริษัทฯ ส่งเสริมและสนับสนุน นโยบายการแข่งขันทางการค้าอย่างเสรี

และเป็นธรรม

คู่ค้า/พันธมิตร/เจ้าหนี้ บริษัทฯ สร้างความเชื่อมั่น ให้แก่คู่ค้า/พันธมิตร/เจ้าหนี้ของบริษัท ด้วย

การยึดมั่นในความซื่อสัตย์สุจริต และปฏิบัติตามเงื่อนไขในสัญญาและ

ข้อตกลงที่ทำไว้กับคู่ค้า/พันธมิตร/เจ้าหนี้ อย่างเคร่งครัด บริษัทฯได้มีการ

ชำระเงินให้กับคู่ค้า/พันธมิตร/เจ้าหนี้ ทุกรายอย่างถูกต้อง ตรงต่อเวลา

และครบถ้วนมาโดยตลอด นอกจากนั้น บริษัทฯ ยังไม่ปกปิดข้อมูลหรือ

ข้อเท็จจริงอันทำให้เกิดความเสียหายแก่คู่ค้า/พันธมิตร/เจ้าหนี้ ของบริษัท

ในปีที่ผ่านบริษัทได้เชิญคู่ค้า/พันธมิตร/เจ้าหนี้ มาร่วมรับทราบ จริยธรรม

ทางธุรกิจ (Code of Conduct) และนโยบายต่อต้านการคอร์รัปชั่น

นอกจากนี้ยังเผยแพร่จริยธรรมทางธุรกิจและนโยบายต่อต้านการ

คอร์รัปชั่นผ่านทางเว็บไซด์ของบริษัท เพื่อให้บริษัทและคู่ค้า/พันธมิตร/

เจ้าหนี้ต่างๆที่มาจะเข้ามาทำธุรกิจกับบริษัทฯ เกิดความมั่นใจ

สังคม ชุมชน บริษัทฯ ตระหนักในความเป็นส่วนหนึ่งของสังคมซึ่งมีหน้าที่รับผิดชอบใน

และสิ่งแวดล้อม การช่วยเหลือสังคมสนับสนุนกิจกรรมสาธารณประโยชน์แก่ชุมชน โดย

มุ่งเน้นการให้ความรู้ Health Promotion และเน้นให้ความรู้เรื่องการปฐม

พยาบาลเบื้องต้น แก่พนักงานบริษัท ทำกิจกรรมสร้างเสริมสุขภาพ กับ

สังคมหมู่บ้านในจังหวัดนนทบุรี และในรัศมีโรงพยาบาล และการเข้าร่วม

  ซ้อมแผนรองรับการเกิดอุบัติภัยหมู่ และซ้อมแผนป้องกันเมื่อเกิดอัคคีภัย

  ร่วมกับหน่วยบรรเทาสาธารณภัย เทศบาล จังหวัดนนทบุรี และชุมชน

  ใกล้เคียง ซึ่งบริษัทฯได้ดำเนินการเป็นประจำทุกปี

  ในปีที่ผ่านมา บริษัทฯ ครบรอบ 37 ปี ได้บริจาคเงินจากส่วนหนึ่งของรายได้
  ที่มียอดค่ารักษาพยาบาลตั้งแต่ 1,000 บาท ขึ้นไป ร่วมบริจาคเงินมูลค่า 37 บาท
  เพื่อสมทบทุนบำรุงสภากาชาดไทย และได้จัดกิจกรรม

  โครงการ "แค่ให้ก็สุขใจ" (ร่วมบริจาคโลหิต) ประจำปี 2561 เพื่อให้เป็นส่วนหนึ่งในการจัดหา
  และร่วมบริจาคโลหิตให้กับศูนย์บริการโลหิตแห่งชาติ สภากาชาดไทย
  เพื่อช่วยชีวิตเพื่อนมนุษย์โดยมี จำนวนโลหิตที่บริจาคทั้งสิ้น 49,050 มิลลิลิตร

  บริษัทฯ เป็นส่วนหนึ่งในการส่งเสริมนโยบายเกี่ยวกับการลด ละ เลิกการ

  ใช้ภาชนะโฟมบรรจุอาหาร เพื่อสุขภาพที่ดีของพนักงาน และร่วมรักษา

  สิ่งแวดล้อม และการอนุรักษ์พลังงานโดยการให้ความรู้และสร้าง

  ความตระหนักให้เกิดขึ้นกับพนักงานเพื่อให้ พนักงานทุกคนช่วยกัน

  อนุรักษ์พลังงาน และสิ่งแวดล้อม มีการควบคุมการปล่อยน้ำเสียออกสู่

  ชุมชนให้อยู่ในระดับที่ต่ำกว่าค่ามาตรฐานที่ยอมรับได้

-   นโยบายจริยธรรมทางธุรกิจ

คณะกรรมการบริษัทกำหนดให้มีจริยธรรมทางธุรกิจ โดยให้ทั้งกรรมการ ผู้บริหาร แพทย์
และพนักงานทุกระดับ ยึดถือปฏิบัติ เพื่อให้บริษัทฯมีการดำเนินงานอย่างถูกต้องตามหลักจริยธรรม
เคารพสิทธิและปฏิบัติต่อผู้มีส่วนได้ส่วนเสียอย่างเสมอภาค เป็นธรรมและตรวจสอบได้
ซึ่งครอบคลุมเรื่องต่างๆ ที่บริษัทฯให้ความสำคัญ ดังนี้

1. การปฏิบัติตามกฎหมาย และยึดหลักสิทธิมนุษยชน

  บริษัทฯ ปฏิบัติตามกฎหมาย ระเบียบกฎเกณฑ์ต่าง ๆ และข้อบังคับของทางราชการที่เกี่ยวข้อง
  และจริยธรรมกับการดำเนินธุรกิจ รวมทั้งระเบียบข้อบังคับของบริษัท เคารพต่อวัฒนธรรม
  ขนบธรรมเนียมประเพณีและยึดหลักสิทธิมนุษยชนสากล ในการดำเนินธุรกิจ

2. การใช้สิทธิทางการเมือง

  บริษัทฯ เป็นองค์กรที่เป็นกลางทางการเมือง สนับสนุนการดำเนินการใด ๆ
  ที่เป็นไปตามระบอบการปกครองของประเทศ และสนับสนุนให้กรรมการ ผู้บริหาร
  และพนักงานของบริษัทฯ ใช้สิทธิทางการเมืองของตนตามครรลองของกฎหมาย
  เพื่อให้บริษัทฯดำเนินธุรกิจโดยจากปราศจากความกดดันทางการเมือง

3. การมีส่วนได้ส่วนเสียและความขัดแย้งทางผลประโยชน์

  บริษัทฯ กำหนดให้กรรมการ ผู้บริหาร และพนักงาน กระทำการใดๆ
  โดยยึดถือผลประโยชน์ของบริษัทฯ เป็นสำคัญ
  และไม่เกี่ยวข้องในกิจกรรมที่อาจก่อให้เกิดความขัดแย้งทางผลประโยชน์ .

4. การเก็บรักษาความลับ การเก็บรักษาข้อมูล และการใช้ข้อมูลภายใน

  บริษัทฯจะรักษาข้อมูลที่เป็นความลับมิให้รั่วไหลไปยังบุคคลที่ไม่เกี่ยวข้อง
  โดยเฉพาะอย่างยิ่งข้อมูลที่อาจมีผลกระทบต่อบริษัทฯหรือผู้มีส่วนได้ส่วนเสีย

  บริษัทฯไม่ให้กรรมการ ผู้บริหาร และพนักงานใช้ข้อมูลภายในหาประโยชน์ให้แก่ตนเองหรือผู้อื่น
  เพื่อให้เกิดความยุติธรรมและเสมอภาคต่อผู้มีส่วนได้ส่วนเสีย

5. การรับ การให้ของขวัญ ทรัพย์สินหรือประโยชน์อื่นใด

  บริษัทฯกำหนดแนวปฏิบัติเกี่ยวกับการรับ การให้ของขวัญหรือของกำนัล หรือประโยชน์อื่นใด
  การเลี้ยง หรือการรับเลี้ยง
  กระทำได้ในวิสัยที่สมควรแต่ต้องไม่มีอิทธิพลต่อการตัดสินใจของบริษัทฯ

6. ทรัพย์สิน ทรัพย์สินทางปัญญา และการใช้ระบบเทคโนโลยีสารสนเทศและการสื่อสาร

โทรคมนาคม

  บริษัทฯมีหน้าที่และความรับผิดชอบในการใช้ทรัพย์สินของบริษัทฯให้เกิดประโยชน์อย่างเต็มที่
  และดูแลมิให้สูญหายหรือนำไปใช้เพื่อประโยชน์ส่วนตัวหรือเพื่อบุคคลอื่น

  บริษัทฯจัดให้มีเทคโนโลยีสารสนเทศและการสื่อสาร เพื่อใช้ในการดำเนินธุรกิจ โดยกรรมการ
  ผู้บริหาร และพนักงานต้องใช้อย่างถูกต้อง มีประสิทธิภาพ ปฏิบัติตามกฎหมาย
  และนโยบายด้านเทคโนโลยีสารสนเทศและการสื่อสาร เพื่อประโยชน์สูงสุดของบริษัทฯ

  นอกจากนี้บริษัทฯ มีความระมัดระวังในการใช้งานทรัพย์สินทางปัญญาของผู้อื่น
  โดยต้องเคารพลิขสิทธิ์ของเจ้าของทรัพย์สินทางปัญญา

7.การปฏิบัติต่อผู้ถือหุ้น

บริษัทฯ มุ่งมั่นที่จะดำเนินงานโดยยึดมั่นในคุณธรรม และจริยธรรม สร้างความเจริญเติบโต

เคารพสิทธิของผู้ถือหุ้นในการได้รับข้อมูลที่จำเป็น และปฏิบัติต่อผู้ถือหุ้นทุกรายอย่างเท่าเทียมกัน

8. การปฏิบัติตนของกรรมการ ผู้บริหารและพนักงาน

บริษัทฯ ปฏิบัติต่อกรรมการ ผู้บริหารและพนักงานบนพื้นฐานของศักดิ์ศรีความเป็น

มนุษย์และให้ความเคารพต่อสิทธิหน้าที่ส่วนบุคคล

  บริษัทฯ ให้ความสำคัญกับคุณค่าของพนักงาน ส่งเสริมให้กรรมการ ผู้บริหาร
  และพนักงานพัฒนาความรู้ความสามารถ มีคุณธรรม มีพฤติกรรมที่เหมาะสม

  บริษัทฯ จัดให้มีสภาพแวดล้อมการทำงานที่ปลอดภัย และปฏิบัติต่อพนักงานทุกคนโดยเสมอภาค

  บริษัทฯ จัดให้มีสภาพการจ้างงานที่ยุติธรรม ให้ผลตอบแทนที่เหมาะสม ตามความรู้ ความสามารถ
  ความรับผิดชอบและผลการปฏิบัติงานของพนักงานแต่ละคน มีโอกาสก้าวหน้าในบริษัทฯ
  อย่างเป็นธรรม

  บริษัทฯ
  เปิดโอกาสให้พนักงานแสดงความคิดเห็นและรับฟังข้อเสนอแนะจากพนักงานทุกระดับอย่างเท่าเทียมและเสมอภาค

  บริษัทฯ รักษาข้อมูลส่วนบุคคลของ กรรมการ ผู้บริหารและพนักงาน
  การเปิดเผยหรือการถ่ายโอนข้อมูลส่วนตัวของกรรมการ
  ผู้บริหารและพนักงานสู่สาธารณะจะทำได้ต่อเมื่อได้รับความเห็นชอบจากกรรมการ ผู้บริหาร
  และพนักงานผู้นั้น เว้นแต่ได้กระทำไปตามระเบียบของบริษัทฯ หรือตามกฎหมาย

  9. การปฏิบัติต่อลูกค้า

บริษัทฯ คำนึงถึงความพึงพอใจของลูกค้าและมุ่งเน้นให้ลูกค้าได้รับบริการที่ดีมีคุณภาพ

ปลอดภัยและเคารพสิทธิของผู้ป่วย

  10. การจัดซื้อ จัดหา และการปฏิบัติต่อคู่ค้า

  บริษัทฯ ปฏิบัติต่อคู่ค้าอย่างเสมอภาคและเป็นธรรม โดยคำนึงถึงประโยชน์สูงสุดของบริษัทฯ
  และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
  หลีกเลี่ยงสถานการณ์ที่ทำให้เกิดความขัดแย้งทางผลประโยชน์ รวมทั้งปฏิบัติตามพันธะสัญญา
  ให้ข้อมูลที่เป็นจริงรายงานที่ถูกต้อง
  การเจรจาแก้ปัญหาและหาทางออกตั้งอยู่บนพื้นฐานของความสัมพันธ์ทางธุรกิจ

11. การปฏิบัติต่อคู่แข่งทางการค้า

  บริษัทฯ ปฏิบัติต่อคู่แข่งทางการค้า อย่างยุติธรรม โดยคำนึงถึงจริยธรรมในการประกอบการค้า

12. การรับผิดชอบต่อชุมชนและสังคม

  บริษัทฯถือเป็นสมาชิกหนึ่งในสังคม ให้ความสำคัญในการมีส่วนร่วม
  และสร้างความสัมพันธ์อันดีให้เกิดขึ้นระหว่างบริษัทฯและสังคม บนพื้นฐานของความถูกต้อง
  โปร่งใส เป็นธรรม นำไปสู่การพัฒนาสังคมอย่างยั่งยืน

13. ความปลอดภัย อาชีวอนามัยและสิ่งแวดล้อม

  บริษัทฯ มุ่งมั่นที่จะดำเนินธุรกิจ ด้วยความปลอดภัยและคำนึงถึงผลกระทบด้านอาชีวอนามัย

  และสิ่งแวดล้อม และกำหนดให้มีระบบการจัดการในระดับสากล
  ให้ความสำคัญและปฏิบัติตามกฎหมาย นโยบาย มาตรฐาน และข้อกำหนดทางด้านความปลอดภัย
  อาชีวอนามัยและสิ่งแวดล้อมของ ในแต่ละพื้นที่ของบริษัทฯอย่างเคร่งครัด

14. การควบคุมภายในและการตรวจสอบภายใน

  บริษัทฯ ตระหนักถึงความสำคัญของการควบคุมภายใน และการตรวจสอบภายในที่มีประสิทธิภาพ
  ถูกต้อง และเชื่อถือได้ บริษัทฯ กำหนดนโยบายกำกับดูแลให้มีระบบการควบคุมภายในที่ดี
  มีการบริหารความเสี่ยงให้อยู่ในระดับที่เหมาะสม และมีการติดตามประเมินผลอย่างสม่ำเสมอ
  โดยสอดคล้องกับมาตรฐานสากล และตามที่คณะกรรมการการตรวจสอบกำหนด
  โดยยึดหลักการดำเนินงานและติดตามผลอย่างมีประสิทธิภาพ มีการรายงานทางการเงิน บัญชี
  และผลการดำเนินงาน อย่างถูกต้อง ครบถ้วน รวมทั้งการปฏิบัติตามกฎระเบียบอย่างถูกต้อง

15. การต่อต้านการคอร์รัปชั่น

บริษัทฯ มีการดำเนินธุรกิจอย่างมีคุณธรรม ยึดมั่นในความรับผิดชอบต่อสังคมและผู้มีส่วนได้

เสียทุกกลุ่ม ตามหลักบรรษัทภิบาลที่ดี กำหนดแนวปฏิบัติในการดำเนินการที่เหมาะสมเพื่อป้องกันการ

คอร์รัปชั่นกับทุกกิจกรรมทางธุรกิจ

-   การแจ้งเบาะแสการกระทำผิดหรือข้อร้องเรียน (Whistleblower Policy)

บริษัท โรงพยาบาลนนทเวช จำกัด (มหาชน) ให้ความสำคัญในการกำกับกำกับดูแลกิจการที่ดี
ด้วยความโปร่งใส และตรวจสอบได้ ดำเนินธุรกิจอย่างมีคุณธรรม ตามหลักบรรษัทภิบาลที่ดี
ยึดมั่นในความรับผิดชอบต่อสังคมและผู้มีส่วนได้เสียทุกกลุ่ม บริษัทฯ
ได้กำหนดแนวทางในการปฏิบัติในการแจ้งเบาะแสและรับข้อร้องเรียนขึ้น
เพื่อเป็นช่องทางให้กรรมการ ผู้บริหาร พนักงาน และผู้มีส่วนได้เสียทุกกลุ่ม
สามารถแจ้งเบาะแสหรือร้องเรียนในกรณีที่เกิดความผิดปกติในการดำเนินธุรกิจ การฝ่าฝืน
หรือการกระทำที่ผิดกฎหมาย ผิดจรรยาบรรณ หรือพฤติกรรมที่ส่อไปทางทุจริต คอร์รัปชั่น
โดยผ่านช่องทางพิเศษและกำหนดนโยบายการคุ้มครองและให้ความเป็นธรรมแก่ผู้รายงานหรือผู้ร้องเรียน
รวมถึงข้อมูลและเรื่องที่แจ้งจะถูกเก็บเป็นความลับ เพื่อป้องกันกรณีถูกละเมิดสิทธิ
และได้รับความเสียหาย จึงมีแนวทางปฏิบัติดังนี้

ผู้มีสิทธิ์แจ้งเบาะแสการกระทำผิดหรือร้องเรียน

กรรมการ ผู้บริหาร พนักงาน และผู้มีส่วนได้เสียทุกกลุ่ม ที่พบเห็นการกระทำที่ฝ่าฝืนกฎหมาย
กฎระเบียบ ข้อบังคับบริษัท หรือจรรยาบรรณในการดำเนินธุรกิจของบริษัท
หรือนโยบายต่างๆที่บริษัทกำหนด

ช่องทางการแจ้งเบาะแสการกระทำผิดหรือข้อร้องเรียน

เพื่อเป็นการกลั่นกรองเรื่องที่เกี่ยวข้องกับการดำเนินงานและหลักการกำกับดูแลกิจการที่ดี
บริษัทจึงได้กำหนดประเภทของเรื่องแจ้งเบาะแสการกระทำผิดหรือรับข้อร้องเรียน ดังนี้

+-----------------------+---------------------+------------------------+
| ประเภทของเรื่องแ        | ผู้ร                  | ช่องทางการแจ้งเบาะ       |
| จ้งเบาะแสการกระทำผิดหรือ | ับเรื่องแจ้งเบาะแสการกร | แสการกระทำผิดหรือร้องเรียน |
| ร้องเรียน               | ะทำผิดหรือรับข้อร้องเรียน |                        |
+-----------------------+---------------------+------------------------+
| เรื่องการกระทำผิดกฎหมาย  | ผู้บังคับบัญชาที่ต         | (1) ทางไปรษณีย์ :        |
| ระเบียบบริษัท            | นเองไว้วางใจในทุกระดับ | ฝ่ายบริหารทรัพยากรมนุษย์    |
| และจรรยาบรรณของพนักงาน | / หรือ               |                        |
|                       | ผู้จัดการ              | เลขที่ 432 ถนนงามวงศ์วาน  |
|                       | ฝ่ายบริหารทรัพยากรมนุษย์ | ตำบลบางเขน             |
|                       |                     | อำเภอเมืองนนทบุรี         |
|                       |                     | จังหวัดนนทบุรี 11000       |
|                       |                     |                        |
|                       |                     | (2) ทางโทรศัพท์ :        |
|                       |                     | 02-596-7888            |
|                       |                     |                        |
|                       |                     | (3)                    |
|                       |                     | ทางอ                   |
|                       |                     | ีเมล์:hr@nonthavej.co.th |
+-----------------------+---------------------+------------------------+
| เรื่องการกระทำ          | ประธานกรรมการบริษัท/ห | (1) ทางไปรษณีย์ :        |
| ผิดจรรยาบรรณของกรรมการ | รือประธานกรรมการตรวจ | ประธานกรรมการบริษัท      |
|                       | สอบ/หรือเลขานุการบริษัท | /หรือประธานกรรมการต     |
|                       |                     | รวจสอบ/หรือเลขานุการบริษัท |
|                       |                     |                        |
|                       |                     | เลขที่ 432 ถนนงามวงศ์วาน  |
|                       |                     | ตำบลบางเขน             |
|                       |                     | อำเภอเมืองนนทบุรี         |
|                       |                     | จังหวัดนนทบุรี 11000       |
|                       |                     |                        |
|                       |                     | (2) ทางโทรศัพท์ :        |
|                       |                     | 02-596-7888            |
|                       |                     |                        |
|                       |                     | (3) ทางอีเมล์            |
|                       |                     |                        |
|                       |                     | sb@nonthavej.co.th     |
+-----------------------+---------------------+------------------------+
| เรื่องการกระทำ          | ผู้อำนวยการโรงพยาบาล  | (1) ทางไปรษณีย์ :        |
| ผิดจรรยาบรรณทางการแพทย์ | หรือรองผู้อำนวยการส    | ผู้อำนวยการโรงพยาบาล     |
|                       | ายงานแพทย์และการแพทย์ |                        |
|                       |                     | เลขที่ 432 ถนนงามวงศ์วาน  |
|                       |                     | ตำบลบางเขน             |
|                       |                     | อำเภอเมืองนนทบุรี         |
|                       |                     | จังหวัดนนทบุรี 11000       |
|                       |                     |                        |
|                       |                     | (2) ทางโทรศัพท์ :        |
|                       |                     | 02-596-7888            |
|                       |                     |                        |
|                       |                     | (3) ทางอีเมล์:           |
|                       |                     | md@nonthavej.co.th     |
+-----------------------+---------------------+------------------------+
| เรื่องการทุจริต           | ป                   | (1) ทางไปรษณีย์ :        |
| คอร์รัปชั่นหรือความผิด      | ระธานกรรมการตรวจสอบ | ประธานกรรมการตรวจสอบ   |
| ปกติของรายงานทางการเงิน | หรือ /               | /หรือ                   |
|                       | ประ                 | ประธานกรรมการบรรษัทภิบาล |
|                       | ธานกรรมการบรรษัทภิบาล |                        |
|                       |                     | เลขที่ 432 ถนนงามวงศ์วาน  |
|                       |                     | ตำบลบางเขน             |
|                       |                     | อำเภอเมืองนนทบุรี         |
|                       |                     | จังหวัดนนทบุรี 11000       |
|                       |                     |                        |
|                       |                     | (2) ทางโทรศัพท์ :        |
|                       |                     | 02-596-7888            |
|                       |                     |                        |
|                       |                     | (3) ทางอีเมล์ :          |
|                       |                     | ia@nonthavej.co.th     |
+-----------------------+---------------------+------------------------+
| เรื่องที่มีผลกระทบต่อช      | ประธานกรรมการบริษัท   | (1) ทางไปรษณีย์ :        |
| ื่อเสียงหรือภาพพจน์ของบริษัท | หรือ                 | ประธานกรรมการบริษัท/หรือ  |
|                       | /ผู้อำนวยการโรงพยาบาล | ผู้อำนวยการโรงพยาบาล     |
|                       | หรือ/ป               |                        |
|                       | ระธานกรรมการตรวจสอบ | เลขที่ 432 ถนนงามวงศ์วาน  |
|                       | หรือ /               | ตำบลบางเขน             |
|                       | ประ                 | อำเภอเมืองนนทบุรี         |
|                       | ธานกรรมการบรรษัทภิบาล | จังหวัดนนทบุรี 11000       |
|                       |                     |                        |
|                       |                     | (2) ทางโทรศัพท์ :        |
|                       |                     | 02-596-7888            |
|                       |                     |                        |
|                       |                     | (3)                    |
|                       |                     | ทางอ                   |
|                       |                     | ีเมล์:cg@nonthavej.co.th |
|                       |                     |                        |
|                       |                     | เว็บไซด์ :               |
|                       |                     | www.nonthavej.co.th    |
+-----------------------+---------------------+------------------------+

วิธีการร้องเรียน

แจ้งเบาะแสการกระทำผิดหรือร้องเรียนต่อผู้รับข้อร้องเรียนคนใดคนหนึ่งได้โดยตรงผ่านช่องทางที่กำหนดดังนี้

1.  ร้องเรียนได้โดยตรงด้วยวาจา หรือลายลักษณ์อักษร

2.  ผ่านทางโทรศัพท์ หรือโทรสาร ของผู้รับเรื่องแจ้งเบาะแสการกระทำผิดหรือข้อร้องเรียน

3.  ผ่านทาง E-mail Address ของผู้รับเรื่องแจ้งเบาะแสการกระทำผิดหรือข้อร้องเรียน

4.  ทำเป็นจดหมายถึงผู้รับเรื่องแจ้งเบาะแสหรือข้อร้องเรียนตามประเภทเรื่อง

  ส่งที่ : บริษัท โรงพยาบาลนนทเวช จำกัด (มหาชน)

เลขที่ 432 ถนนงามวงศ์วาน ตำบลบางเขน อำเภอเมืองนนทบุรี จังหวัดนนทบุรี 11000

5.  ในกรณีที่ผู้ร้องเรียนเลือกที่จะไม่เปิดเผยชื่อต้องระบุรายละเอียดข้อเท็จจริงหรือหลักฐาน

  ที่ชัดเจนเพียงพอที่แสดงให้เห็นว่ามีเหตุอันควรเชื่อว่ามีการกระทำที่เป็นการฝ่าฝืน

  กฎหมาย กฎระเบียบ ข้อบังคับบริษัท หรือจรรยาบรรณในการดำเนินธุรกิจของบริษัทเกิดขึ้น
  ทั้งนี้การร้องเรียนจะถือเป็นความลับที่สุดและผู้ร้องเรียนสามารถร้องเรียนได้มากกว่าหนึ่งช่องทาง
  และไม่จำเป็นต้องเปิดเผยตัวตนผู้ร้องเรียน
  แต่หากเปิดเผยตนเองจะทำให้บริษัทสามารถแจ้งผลการดำเนินการหรือรายละเอียดเพิ่มเติมในเรื่องที่ร้องเรียนให้ทราบได้

ขั้นตอนการตรวจสอบข้อเท็จจริงและการรายงาน

1.
ผู้รับข้อร้องเรียนจะเป็นผู้ดำเนินการตรวจสอบและรวบรวมข้อเท็จจริงหรืออาจมอบหมายให้บุคคลหรือหน่วยงานที่ไว้วางใจเป็นผู้ตรวจสอบข้อเท็จจริง

2. ผู้รับข้อร้องเรียนนหรือผู้ได้รับมอบหมายสามารถเชิญให้พนักงานคนหนึ่งคนใดมาให้ข้อมูล
หรือขอให้จัดส่งเอกสารใดๆ ที่เกี่ยวข้องมาเพื่อการตรวจสอบหาข้อเท็จจริง

3. หากเรื่องที่ถูกแจ้งถูกพิจารณาแล้วมีความเป็นจริงที่จะเกิดการทุจริต
หรือเกี่ยวข้องกับความขัดแย้งทางผลประโยชน์ของบริษัท
ผู้จัดการฝ่ายตรวจสอบภายในจะเป็นผู้รับผิดชอบในการสืบสวนและรายงานต่อประธานกรรมการตรวจสอบและประธานบรรษัทภิบาล
โดยคณะกรรมการตรวจสอบจะเป็นผู้ให้คำแนะนำในวิธีการจัดการต่อคณะกรรมการบริษัท
ถ้าเรื่องดังกล่าวถูกสงสัยว่าจะเกี่ยวข้องกับการทุจริตที่เกี่ยวข้องกับผู้บริหารของบริษัท
รายงานการสืบสวนดังกล่าวจะต้องส่งตรงให้คณะกรรมการตรวจสอบเพื่อพิจารณา

หากตรวจสอบแล้วพบว่าเป็นความจริงบริษัทจะดำเนินการดังต่อไปนี้

-   รวบรวมข้อมูลที่เกิดขึ้นจริงที่เกี่ยวข้องกับการฝ่าฝืน การละเว้น
    หรือไม่ปฏิบัติตามหลักจรรยาบรรณนั้น
    โดยผู้ที่ดูแลข้อมูลที่เกี่ยวข้องต้องเปิดเผยข้อมูลทั้งหมดแก่ผู้ดำเนินการรวบรวมข้อมูลและตรวจสอบการกระทำผิดหรือข้อร้องเรียน

-   ประมวลผลและวิเคราะห์ผลข้อมูลเพื่อทำการพิจารณาหาต้นเหตุว่ามีการกระทำใดที่ฝ่าฝืน
    ละเว้นหรือไม่ปฏิบัติ ตามหลักจรรยาบรรณนั้นหรือไม่
    และรายงานการประมวลผลและการวิเคราะห์ข้อมูล แก่ผู้ที่มีอำนาจสั่งการในเรื่องนั้นๆ ต่อไป

-   รายงานข้อเท็จจริงแจ้งต่อประธานกรรมการบรรษัทภิบาล
    เพื่อสรุปรายงานข้อเท็จจริงแจ้งประธานกรรมการตรวจสอบ เพื่อสอบสวนหาข้อเท็จจริง
    และกำหนดการมาตรการดำเนินการเพื่อระงับการฝ่าฝืนหรือไม่ปฏิบัติตามหลักจรรยาบรรณของบริษัท
    ฯ

-   แจ้งผลให้ผู้ร้องเรียนทราบ หากผู้ร้องเรียนเปิดเผยตน

4. ในกรณีที่ข้อร้องเรียนเป็นเรื่องที่บริษัทกระทำผิดกฎหมาย กฎระเบียบ ข้อบังคับ
หรือจรรยาบรรณของบริษัทจะเสนอเรื่องพร้อมความเห็น
และกำหนดแนวทางในการปฎิบัติที่ถูกต้องต่อผู้มีอำนาจดำเนินการในบริษัทพิจารณาดำเนินการ
และในกรณีที่เป็นเรื่องสำคัญ เช่น
เป็นเรื่องที่กระทบต่อชื่อเสียงภาพลักษณ์หรือฐานะทางการเงินของบริษัท
ขัดแย้งกับนโยบายในการดำเนินธุรกิจของบริษัท หรือเกี่ยวข้องกับผู้บริหารระดับสูง
ให้เสนอเรื่องต่อคณะกรรมการตรวจสอบ หรือคณะกรรมการบรรษัทภิบาลเพื่อพิจารณา
และนำเสนอรายงานต่อคณะกรรมการบริษัท รับทราบในที่ประชุมกรรมบริษัทเป็นประจำทุกไตรมาส

5. ในกรณีที่ข้อร้องเรียนให้เกิดความเสียหายต่อผู้ใดผู้หนึ่ง
จะเสนอวิธีการบรรเทาความเสียหายที่เหมาะสมและเป็นธรรมให้กับผู้เสียหาย

6. ในกรณีที่ข้อกล่าวหานั้นไม่เป็นที่น่าสงสัยเพียงพอที่จะเกิดการทุจริต
และไม่มีความจำเป็นต้องสืบสวน ฝ่ายตรวจสอบภายในจะต้องแจ้งไปยังเบาะแสให้ทราบว่าเหตุใด
จึงไม่มีการสืบสวน

7. ถ้าเหตุสงสัยว่าทุจริตเรื่องปลีกย่อยไม่สำคัญ
และปราศจากความเป็นจริงหรือไม่มีความขัดแย้งทางผลประโยชน์ของบริษัท
หัวหน้าของพนักงานที่แจ้งเรื่องปลีกย่อยนั้นจะเป็นผู้รับรายงานเรื่องดังกล่าวต่อไป

การคุ้มครองปกป้องผู้ที่แจ้งเบาะแสการกระทำผิดหรือข้อร้องเรียน

1.
ผู้ร้องเรียนสามารถเลือกที่จะไม่เปิดเผยตนเองได้หากเห็นว่าการเปิดเผยอาจทำให้เกิดความเสียหาย

กับตนเอง
แต่ต้องระบุรายละเอียดข้อเท็จจริงหรือหลักฐานที่ชัดเจนเพียงพอที่แสดงให้เห็นว่ามีเหตุอันควรเชื่อว่ามีการกระทำที่เป็นการฝ่าฝืนกฎหมาย
กฎระเบียบ ข้อบังคับบริษัท หรือจรรยาบรรณในการดำเนินธุรกิจของบริษัทเกิดขึ้น
อย่างไรก็ตามหากเลือกที่จะเปิดเผยตนเองก็จะทำให้ผู้รับข้อร้องเรียนสามารถดำเนินการได้อย่างรวดเร็วยิ่งขึ้น

2. ข้อมูลที่เกี่ยวข้อง บริษัทถือเป็นความลับ และจะเปิดเผยเท่าที่จำเป็น โดยคำนึงถึงความปลอดภัย
และความเสียหายของผู้รายงาน แหล่งที่มาของข้อมูล หรือบุคคลที่เกี่ยวข้อง
ทั้งนี้ผู้รับผิดชอบในทุกขั้นตอนจะต้องเก็บรักษาข้อมูลที่ได้รับรู้ชั้นความลับสูงสุด
และไม่เปิดเผยต่อบุคคลอื่น หากฝ่าฝืนถือเป็นการกระทำความผิดวินัย

3. กรณีที่ผู้ร้องเรียนเห็นว่าตนอาจได้รับความไม่ปลอดภัย หรืออาจเกิดความเดือดร้อนเสียหาย

ผู้ร้องเรียนสามารถร้องขอให้บริษัทกำหนดมาตรการคุ้มครองที่เหมาะสมก็ได้
หรือบริษัทอาจกำหนดมาตรการคุ้มครองโดยผู้ร้องเรียนไม่ต้องร้องขอก็ได้
หากเห็นว่าเป็นเรื่องที่มีแนวโน้มที่จะเกิดความเสียหายหรือความไม่ปลอดภัย

4. พนักงานที่ปฏิบัติต่อบุคคลอื่นด้วยวิธีการที่ไม่เป็นธรรม เลือกปฏิบัติด้วยวิธีการที่ไม่เหมาะสม หรือ

ก่อให้เกิดความเสียหายต่อบุคคลอื่นนั้น อันมีเหตุจูงใจมาจากการที่บุคคลอื่นนั้นได้ร้องเรียน
ได้แจ้งข้อมูล ร้องเรียนหรือให้เบาะแสเกี่ยวกับกรทุจริตหรือการไม่ปฏิบัติตามกฎหมาย กฎระเบียบ
ข้อบังคับหรือจรรยาบรรณในการดำเนินธุรกิจของบริษัท รวมไปถึงการที่บุคคลอื่นนั้น
ฟ้องร้องดำเนินคดี เป็นพยาน ให้ถ้อยคำ หรือให้ความร่วมมือใดๆ
ต่อศาลหรือหน่วยงานของรัฐถือเป็นการกระทำความผิดวินัยที่ต้องได้รับโทษ
ทั้งนี้อาจได้รับโทษตามที่กฎหมายกำหนดไว้หากการกระทำความผิดตามกฎหมาย

5.
ผู้ที่ได้รับความเดือดร้อนเสียหายจะได้รับการบรรเทาความเสียหายด้วยวิธีการหรือกระบวนการที่มีความเหมาะสม
และเป็นธรรม

บทลงโทษ

ผู้ใดกระทำการใดโดยจงใจหรือประมาทเลินเล่อ ไม่ปฏิบัติตามระเบียบนี้
รวมทั้งมีพฤติกรรมที่กลั่นแกล้งข่มขู่ลงโทษทางวินัย หรือเลือกปฏิบัติ
ด้วยวิธีการอันไม่ชอบเนื่องมาจากการร้องเรียนต่อผู้แจ้งเรื่องร้องเรียน
หรือบุคคลที่เกี่ยวข้องกับเรื่องร้องเรียนกับระเบียบนี้ ถือว่าผู้นั้น กระทำผิดวินัย
และต้องรับผิดชอบชดใช้ความเสียหายแก่บริษัทหรือผู้ที่ได้รับผลกระทบจากการกระทำดังกล่าว
ตลอดจนรับผิดในทางแพ่งและทางอาญาหรือตามกฎหมายต่อไปด้วย

4. การเปิดเผยข้อมูลและความโปร่งใส

4.1 ช่องทางในการเปิดเผยข้อมูล

  บริษัทฯ ตระหนักถึงความสำคัญของการเปิดเผยข้อมูลทางการเงิน ข้อมูลทั่วไป และ

สารสนเทศที่สำคัญให้เป็นไปอย่างถูกต้อง ครบถ้วน ทันเวลา โปร่งใส
และเป็นไปตามข้อกำหนดของสำนักงาน ก.ล.ต. และ ตลท.
เพื่อให้ผู้ถือหุ้นและผู้มีส่วนได้เสียได้รับทราบข้อมูลข่าวสารอย่างทั่วถึง
จึงได้จัดให้มีหน่วยงานนักลงทุนสัมพันธ์( Investor Relations)
เป็นตัวแทนในการสื่อสารกับนักลงทุน ผู้ถือหุ้น นักวิเคราะห์หลักทรัพย์และหน่วยงานอื่นที่เกี่ยวข้อง
รวมทั้งมีการเผยแพร่ข้อมูลของบริษัทผ่านทางต่างๆ ดังนี้

  1. การเปิดเผยข้อมูลบนเว็บไซต์

เพื่อให้ผู้ถือหุ้นและนักลงทุนสามารถสืบค้นข้อมูลที่เปิดเผยต่อสาธารณะได้อย่าง

รวดเร็วบริษัทได้นำเสนอข้อมูลที่สำคัญของบริษัทซึ่งมีการปรับปรุงให้เป็นปัจจุบันอยู่เสมอ บนเว็บไซต์
ของบริษัทฯที่ www.nonthavej.co.th
เพื่อให้ผู้ถือหุ้นและนักลงทุนสามารถสืบค้นข้อมูลที่เปิดเผยต่อสาธารณะได้อย่างรวดเร็ว
บริษัทได้นำเสนอข้อมูลที่สำคัญของบริษัทบนเว็บไซต์ โดยมอบหมายให้ คุณสุรีย์ ศังกรพานิช
ซึ่งทำหน้าที่เลขานุการบริษัทเป็นผู้ประสานงาน ซึ่งสามารถติดต่อได้ที่ โทร 0-2596-7888 ต่อ
2515 หรือที่ e-mail: suree.s@nonthavej.co.th หรือ ir@nonthavej.co.th

  2. การให้ข้อมูลผ่านสื่อสาธารณะต่างๆ ได้แก่ หนังสือพิมพ์ นิตยสารและวารสาร

  3. การจัดส่งหนังสือแจ้งผู้ถือหุ้นทางไปรษณีย์

  4. เผยแพร่หนังสือข้อบังคับของบริษัทฯ นอกเหนือจากนโยบายบรรษัทภิบาล

ในเว็บไซด์ของบริษัทฯ

  5. มีแผนกนักลงทุนสัมพันธ์ทำหน้าที่ติดต่อประสานงานกับนักวิเคราะห์ นักลงทุน

และบุคคลอื่นที่ต้องการข้อมูลทางการเงิน ผลการดำเนินงาน
ฐานะของบริษัทฯและธุรกรรมที่มีผลกระทบต่อบริษัทฯ

  6. เผยแพร่ข้อมูลสำคัญของบริษัทฯ อย่างสม่ำเสมอผ่านช่องทางตลท. แบบแสดง

รายการข้อมูลประจำปี รายงานประจำปี รวมถึงเว็บไซด์ของบริษัทฯ ทั้งภาษาไทยและภาษาอังกฤษ

  7. มีนโยบายและมาตรการแจ้งเบาะแสหรือข้อร้องเรียนการกระทำผิดกฎหมาย

จรรยาบรรณหรือพฤติกรรมที่อาจส่อถึงรายงานทางการเงินที่ไม่ถูกต้อง
หรือระบบควบคุมภายในที่บกพร่อง
รวมถึงมีกลไกในการคุ้มครองผู้แจ้งเบาะแสโดยเก็บข้อมูลของผู้แจ้งเบาะแสเป็นความลับเพื่อให้ผู้มีส่วนได้เสียมีส่วนร่วมในการสอดส่องดูแลผลประโยชน์ของบริษัทฯ
ได้อย่างมีประสิทธิภาพยิ่งขึ้น

  4.2 การจัดทำรายงานทางการเงิน

เพื่อแสดงความรับผิดชอบในการจัดทำรายงานทางการเงินว่ามีความถูกต้อง ครบถ้วน โปร่งใส
และรักษาทรัพย์สินของบริษัทไม่ให้สูญหายหรือนำไปใช้โดยบุคคลที่ไม่มีอำนาจหน้าที่
ป้องกันการทุจริตและการดำเนินการที่ผิดปกติ
เป็นไปตามมาตรฐานการบัญชีที่รับรองทั่วไปในประเทศไทย
และปฏิบัติถูกต้องตามกฎหมายและประกาศที่เกี่ยวข้อง
อีกทั้งเพื่อให้ผู้มีส่วนได้เสียมีความเชื่อมั่นในรายงานทางการเงิน
คณะกรรมการบริษัทจึงมอบหมายให้คณะกรรมการตรวจสอบทำหน้าที่สอบทานรายงานทางการเงิน
การใช้นโยบายบัญชีที่เหมาะสมซึ่งถือปฏิบัติโดยสม่ำเสมอและสอดคล้องกับกฎหมายและประกาศที่เกี่ยวข้อง
รวมทั้งการสอบทานความถูกต้องและความเพียงพอของรายงานทางการเงิน ในการนี้
คณะกรรมการตรวจสอบกำหนดให้มีการประชุมร่วมกับผู้สอบบัญชีอย่างน้อยไตรมาสละหนึ่งครั้ง
นอกจากคณะกรรมการยังได้ประชุมร่วมกับผู้สอบบัญชีโดยไม่มีฝ่ายบริหารเข้าร่วมประชุมด้วยอย่างน้อยปีละหนึ่งครั้ง
เพื่อสอบถามและขอความเห็นจากผู้สอบบัญชีในเรื่องต่าง ๆ นอกจากนี้
คณะกรรมการบริษัทยังจัดทำรายงานความรับผิดชอบของคณะกรรมการต่อรายงานทางการเงิน
ซึ่งครอบคลุมเรื่องสำคัญตามข้อพึงปฏิบัติสำหรับกรรมการบริษัทจดทะเบียนของตลาดหลักทรัพย์
โดยแสดงควบคู่กับรายงานของผู้สอบบัญชีในรายงานประจำปี โดยในปี 2561
บริษัทฯให้ผู้สอบบัญชีจากบริษัท สำนักงานดร.วิรัชแอนด์แอสโซซิเอสท์ จำกัด เป็นผู้สอบบัญชีของบริษัท
ซึ่งมีความรู้ความชำนาญในวิชาชีพ
ไม่มีความขัดแย้งแห่งผลประโยชน์ที่จะทำให้ขาดความเป็นอิสระและความเป็นกลาง
และมีคุณสมบัติครบถ้วนตามที่กำหนด เพื่อสร้างความมั่นใจแก่กรรมการและผู้ถือหุ้นว่า
รายงานทางการเงินของบริษัทสะท้อนให้เห็นฐานะทางการเงินและผลการดำเนินการของบริษัทที่ถูกต้องและเชื่อถือได้ในทุกแง่มุมตามความเป็นจริงทุกประการ

บริษัทฯไม่เคยมีประวัติการถูกสั่งให้แก้ไขงบการเงินโดย ก.ล.ต.
และได้เปิดเผยงบการเงินประจำปีและรายไตรมาสต่อผู้ถือหุ้นและนักลงทุนก่อนระยะเวลาครบกำหนด

5. ความรับผิดชอบของคณะกรรมการ

  โครงสร้างคณะกรรมการบริษัท

  คณะกรรมการของบริษัท ประกอบด้วยผู้ทรงคุณวุฒิที่มีความรู้และประสบการณ์

ในหลายๆด้าน
ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าสูงสุดให้กับบริษัทและความมั่นคงสูงสุดให้กับผู้ถือหุ้น
คณะกรรมการมีการประชุมทุกไตรมาสเพื่อพิจารณาการรายงานผลการดำเนินกิจการของฝ่ายบริหาร
โดยรายละเอียดของอำนาจหน้าที่ความรับผิดชอบของกรรมการ สามารถดูได้จากข้อ 8.1
โครงสร้างการจัดการคณะกรรมการบริษัท

คณะกรรมการบริษัทมีบทบาทสำคัญในการกำกับดูแลตรวจสอบ และประเมินผลการดำเนินงานของ
บริษัท และผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ

ข้อบังคับของบริษัทกำหนดให้มีกรรมการไม่น้อยกว่า 5 คน ซึ่งแต่งตั้งและถอดถอนโดยที่ประชุมผู้ถือหุ้น
โดยประกอบไปด้วยกรรมการที่เป็นผู้บริหาร กรรมการที่ไม่เป็นผู้บริหาร
และกรรมการอิสระ(ข้อกำหนดคุณสมบัติกรรมการอิสระของบริษัท ปรากฏอยู่ในภาคผนวก)
ปัจจุบันคณะกรรมการของบริษัทมีจำนวน 8 ท่าน ประกอบด้วย กรรมการที่เป็นผู้บริหาร จำนวน 3
ท่าน กรรมการที่ไม่เป็นผู้บริหาร จำนวน 5 ท่าน
และกรรมการที่ไม่เป็นผู้บริหารและมีคุณสมบัติเป็นกรรมการอิสระจำนวน 4 ท่าน
ซึ่งคิดเป็นสัดส่วนมากกว่า 1 ใน 3 ของจำนวนกรรมการบริษัททั้งหมด
เพื่อทำหน้าที่ถ่วงดุลในการออกเสียงพิจารณาเรื่องต่างๆ
ตลอดจนสอบทานการบริหารงานของฝ่ายบริหารเพื่อให้เกิดประโยชน์สูงสุดต่อบริษัท นอกจากนี้
บริษัทได้แต่งตั้งคณะกรรมการชุดย่อยประกอบด้วย คณะกรรมการตรวจสอบ
คณะกรรมการบรรษัทภิบาล และคณะกรรมการสรรหาและพิจารณา0ค่าตอบแทน
โดยได้กำหนดขอบเขตอำนาจหน้าที่และความรับผิดชอบในการดำเนินการของคณะกรรมการดังกล่าวไว้อย่างชัดเจน

ภาวะผู้นำและวิสัยทัศน์

คณะกรรมการบริษัทจะกำหนดแผนการประชุมประจำปีและกำหนดวาระการประชุมหลักในแผนการประชุม
ในรอบปีบัญชีที่ผ่านมาคณะกรรมการบริษัทได้พิจารณาการทบทวนและอนุมัติ วิสัยทัศน์

พันธกิจ กลยุทธ์ เป้าหมาย แผนธุรกิจ
ของบริษัทเป็นหัวข้อหลักที่กำหนดไว้ในแผนการประชุมประจำปีของบริษัท
พร้อมทั้งร่วมกำหนดตัวชี้วัดและการตั้งค่าเป้าหมายของบริษัท
การติดตามผลงานมอบหมายให้ประธานและรองประธานเจ้าหน้าที่บริหาร
ทำหน้าที่ติดตามผลการดำเนินงานอย่างสม่ำเสมอ
ตลอดจนกำหนดวิธีการในการดำเนินการสำหรับตัวชี้วัดที่ไม่บรรลุเป้าหมายและติดตามผลการดำเนินงานของฝ่ายบริหารอย่างใกล้ชิด
เพื่อสอบทานให้การดำเนินงานของบริษัท
เป็นไปอย่างมีประสิทธิภาพและรายงานผลการดำเนินงานให้คณะกรรมการบริษัททราบเป็นประจำอย่างน้อยไตรมาสละครั้ง
กรณีที่มีเรื่องสำคัญและเร่งด่วนประธานและรองประธานเจ้าหน้าที่บริหาร
สามารถหารือและขอความเห็นต่อคณะกรรมการบริษัท
โดยไม่ต้องรอให้ถึงกำหนดการประชุมที่จะมีขึ้นในครั้งต่อไป

คณะกรรมการบริษัทได้จัดให้มีคณะกรรมการตรวจสอบเพื่อทำหน้าที่สอดส่อง ดูแล อย่างใกล้ชิด
โดยมีแผนกตรวจสอบภายในทำหน้าที่สอบทานระบบการควบคุมภายในของบริษัท
เพื่อให้บริษัทมีระบบการควบคุมภายในที่ดีและเหมาะสม
รวมถึงการดูแลเพื่อไม่ให้เกิดความขัดแย้งทางผลประโยชน์
และรายงานตรงต่อคณะกรรมการตรวจสอบอย่างสม่ำเสมอ
ทั้งนี้คณะกรรมการตรวจสอบจะนำเสนอผลการตรวจสอบให้คณะกรรมการบริษัททราบเป็นประจำ
กรณีที่เป็นเรื่องสำคัญและเร่งด่วนคณะกรรมการตรวจสอบจะนัดหารือนอกแผนการประชุมประจำปีเพื่อรายงานผลทันที

การบริหารความเสี่ยง
คณะกรรมการบริษัทได้มอบหมายให้ประธานเจ้าหน้าที่บริหารและผู้อำนวยการโรงพยาบาลจัดตั้งคณะกรรมการบริหารความเสี่ยง
เพื่อทำหน้าที่ดูแลให้ทุกหน่วยงานดำเนินการบริหารคุณภาพและจัดการความเสี่ยงให้ครอบคลุมทุกด้านทั่วทั้งองค์กร
โดยกำหนดให้นำเสนอรายงานคุณภาพตามตัวชี้วัดและความเสี่ยงทุกไตรมาส
นอกจากนี้คณะกรรมการบริษัทยังมอบหมายให้คณะกรรมการตรวจสอบทำหน้าที่สอบทานและประเมินความเสี่ยงขององค์กร
และรายงานผลการบริหารความเสี่ยงขององค์กรให้คณะกรรมการบริษัททราบเป็นประจำทุกปี

6.  ความขัดแย้งทางผลประโยชน์

บริษัทฯ มีนโยบายที่ชัดเจนในการดูแลรายการที่อาจก่อให้เกิดความขัดแย้งทางผลประโยชน์
โดยขั้นตอนการเข้าทำรายการระหว่างกันของบริษัทฯกับบุคคลที่อาจมีความขัดแย้งจะต้องผ่านกระบวนการกลั่นกรองจากฝ่ายบริหารและผ่านการอนุมัติจากคณะกรรมการบริษัท
และในกรณีที่มีกรรมการที่มีส่วนได้เสียในวาระใดๆ
กรรมการท่านนั้นจะไม่มีสิทธิออกเสียงในวาระดังกล่าว
มีคณะกรรมการตรวจสอบที่ทำหน้าที่ในการสอดส่อง ดูแลเพื่อไม่ให้เกิดความขัดแย้งทางผลประโยชน์

สำหรับการดูแลเรื่องการใช้ข้อมูลภายในนั้น บริษัทได้มีนโยบายกำหนดห้ามมิให้กรรมการ
ผู้บริหารหรือพนักงานในหน่วยงานที่ได้รับทราบข้อมูลภายในเปิดเผยข้อมูลแก่บุคคลภายนอก
หรือบุคคลที่ไม่มีหน้าที่เกี่ยวข้องและไม่ซื้อขายหลักทรัพย์ของบริษัทในช่วง 1 เดือน
ก่อนที่งบการเงินจะเผยแพร่ต่อสาธารณชนและกำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์

รายงานการถือหลักทรัพย์ของกรรมการบริษัท ณ วันที่ 31 ธันวาคม 2561

  ------ -------------------- ------------ ------------ ------------- ---------
  ลำดับ   รายชื่อกรรมการ         จำนวนหุ้น (หุ้น)              จำนวนหุ้น (หุ้น)  หมายเหตุ

                              ณ 31ธ.ค.2560 ณ 31ธ.ค.2561 เพิ่มขึ้น(ลดลง)   
                                                        ระหว่างปี       

  1.     นางปัทมา พรมมาส       6,040,000    6,040,000    -             

  2.     นายลพชัย แก่นรัตนะ      1,500,000    1,500,000    -             

  3.     นางพร้อมพรรณ ศิริพัฒน์    90,000       90,000       -             

  4.     นพ.สราวุฒิ สนธิแก้ว      1,332,000    1,332,000    -             

  5.     ดร.กมเลศน์ สันติเวชชกุล  275,000      275,000      -             

  6.     ดร.ประวิตร นิลสุวรรณากุล NA           NA           -             

  7.     นพ.จรูญ ไชยโรจน์       700,000      700,000      -             

  8.     นพ.วิรุณพร พรหมพงศา    230,000      230,000      -             
  ------ -------------------- ------------ ------------ ------------- ---------

จริยธรรมทางธุรกิจ

บริษัทฯ กำหนดให้มีจริยธรรมทางธุรกิจ โดยให้ทั้งกรรมการ ผู้บริหาร และพนักงานทุกระดับ
ยึดถือปฏิบัติ เพื่อให้บริษัทฯมีการดำเนินงานอย่างถูกต้องตามหลักจริยธรรม
เคารพสิทธิและปฏิบัติต่อผู้มีส่วนได้ส่วนเสียอย่างเสมอภาค เป็นธรรมและตรวจสอบได้
ซึ่งครอบคลุมเรื่องต่างๆ ที่บริษัทฯให้ความสำคัญ ทั้งนี้บริษัทฯ
ได้เผยแพร่จริยธรรมทางธุรกิจของบริษัท ผ่านทางเว็บไซด์ของบริษัท
เพื่อเป็นช่องทางในการสื่อสารให้กับ กรรมการ ผู้บริหารและพนักงาน หรือบุคคลภายนอก
ได้รับทราบ

ในปี 2561 บริษัทฯ ทบทวน จัดอบรมและทดสอบจริยธรรมทางธุรกิจและแนวปฎิบัติของกรรมการ
ผู้บริหาร และพนักงาน
ทั้งนี้เพื่อให้พนักงานและผู้บริหารเข้าใจและสามารถปฏิบัติตามจริยธรรมทางธุรกิจได้
ในการอบรมได้จัดทำคำอธิบายสำหรับปัญหาที่มักถามบ่อยให้พนักงานและผู้บริหารทราบ
เพื่อให้สามารถปฏิบัติตามจริยธรรมทางธุรกิจ ได้อย่างถูกต้อง
รวมทั้งการแจ้งเบาะแสหรือข้อร้องเรียนเมื่อพบผู้กระทำผิด
ในการอบรมได้ให้พนักงานและผู้บริหารทุกคนลงนามรับทราบ และเก็บไว้ในประวัติพนักงาน
เพื่อให้จริยธรรมทางธุรกิจคงอยู่ต่อไป
คณะกรรมการบริษัทเห็นควรให้บรรจุจริยธรรมทางธุรกิจอยู่ในแผนฝึกอบรมประจำปีของพนักงานและผู้บริหารทุกระดับ

การถ่วงดุลของกรรมการที่ไม่ได้เป็นผู้บริหาร

คณะกรรมการบริษัทมี จำนวน 8 คน ประกอบด้วย

คณะกรรมการที่เป็นผู้บริหาร 3 คน

คณะกรรมการที่ไม่เป็นผู้บริหาร 5 คน

บริษัทฯมีการจัดตั้งคณะกรรมการตรวจสอบ คณะกรรมการสรรหา และพิจารณาค่าตอบแทน
และคณะกรรมการบรรษัทภิบาล เพื่อให้การดำเนินงานมีความโปร่งใส มีประสิทธิภาพ

การรวมหรือการแยกตำแหน่ง

  ประธานกรรมการเป็นตัวแทนของผู้ถือหุ้นรายใหญ่ ของหุ้นทั้งหมด

  ประธานกรรมการไม่ได้เป็นบุคคลเดียวกับประธานเจ้าหน้าที่บริหาร ทั้ง 2 ท่านเป็นตัวแทนจาก

ผู้ถือหุ้นใหญ่กลุ่มเดียวกัน
อย่างไรก็ตามโครงสร้างของกรรมการบริษัทประกอบด้วยกรรมการที่เป็นอิสระเกินกว่า 1 ใน 3
ของคณะกรรมการทั้งหมด ทำให้เกิดการถ่วงดุลและการสอบทานการบริหารงาน

ค่าตอบแทนกรรมการและผู้บริหาร

คณะกรรมการสรรหาและพิจารณาค่าตอบแทน
ทำหน้าที่ในการคัดเลือกบุคคลที่จะดำรงตำแหน่งกรรมการเสนอคณะกรรมการบริษัทเพื่อเสนอต่อที่ประชุมและทำหน้าที่ในการเสนอค่าตอบแทนของกรรมการ
เสนอต่อคณะกรรมการบริษัทเพื่อเสนอต่อที่ประชุมผู้ถือหุ้นต่อไป

การประชุมคณะกรรมการ

คณะกรรมการบริษัท กำหนดแผนประชุมประจำปี ไว้อย่างน้อยปีละ 6 ครั้ง
มีการประชุมพิเศษเพิ่มตามความจำเป็น มีการกำหนดวาระการประชุมล่วงหน้า
มีการออกหนังสือเชิญประชุมพร้อมระเบียบวาระการประชุม และส่งเอกสารก่อนการประชุมล่วงหน้า
5-7 วัน เพื่อให้กรรมการได้ศึกษาข้อมูลก่อนการประชุม บริษัทฯ
ได้กำหนดนโยบายเกี่ยวกับจำนวนองค์ประชุมขั้นต่ำ ณ
ขณะที่คณะกรรมการจะลงมติในที่ประชุมคณะกรรมการต้องมีกรรมการอยู่ไม่น้อยกว่า 2 ใน 3
ของจำนวนกรรมการทั้งหมด

ในปี 2561 คณะกรรมการได้จัดประชุมทั้งสิ้น 8 ครั้ง
มีอัตราการเข้าร่วมประชุมของกรรมการคิดเป็นร้อยละ 96.88

  ---------------------- ---------------------------------------- ------------------------------------- --------------------
  รายชื่อ                  ตำแหน่ง                                   จำนวนครั้งการเข้าร่วมประชุมของคณะกรรมการ   อัตราการเข้าร่วมประชุม

  1. นางปัทมา พรมมาส      ประธานกรรมการ                            8/8                                   100%

  2. นายลพชัย แก่นรัตนะ     กรรมการ                                  8/8                                   100%

  3. นางพร้อมพรรณ ศิริพัฒน์   กรรมการ                                  8/8                                   100%
                         และประธานกรรมการสรรหาและพิจารณาค่าตอบแทน                                         

  4. นพ.สราวุฒิ สนธิแก้ว     กรรมการ กรรมการบรรษัทภิบาล                 7/8                                   87.50%
                         และกรรมการสรรหาและพิจารณาค่าตอบแทน                                               

  5. ดร.กมเลศน์ สันติเวชชกุล กรรมการ และประธานกรรมการบรรษัทภิบาล        8/8                                   100%

  6. ดร.ประวิตร           กรรมการอิสระ และประธานกรรมการตรวจสอบ      8/8                                   100%
  นิลสุวรรณากุล                                                                                            

  7. นพ.จรูญ ไชยโรจน์      กรรมการอิสระและกรรมการตรวจสอบ             8/8                                   100%

  8. นพ.วิรุณพร พรหมพงศา   กรรมการอิสระ และกรรมการตรวจสอบ            7/8                                   87.50%
  ---------------------- ---------------------------------------- ------------------------------------- --------------------

คณะอนุกรรมการ

คณะกรรมการบริษัท ได้แต่งตั้งคณะอนุกรรมการย่อย ขึ้น 3 คณะ ได้แก่ คณะกรรมการตรวจสอบ
คณะกรรมการบรรษัทภิบาล คณะกรรมการสรรหาและพิจารณาค่าตอบแทน
ทั้งนี้รายละเอียดของคณะกรรมการชุดย่อย และขอบเขตหน้าที่ตามที่ปรากฏในข้อ 9.2
คณะกรรมการชุดย่อย

ระบบการควบคุมและตรวจสอบภายใน

บริษัทตระหนักถึงความสำคัญต่อระบบการควบคุมภายในทั้งระดับบริหารและระดับปฏิบัติการ
ได้มีการกำหนดขอบเขตอำนาจหน้าที่ในการดำเนินการของผู้บริหารและผู้ปฏิบัติงานไว้เป็นลายลักษณ์อักษรมีการควบคุมดูแลการใช้ทรัพย์สินของบริษัทให้เกิดประโยชน์มีการแบ่งแยกหน้าที่ผู้ปฏิบัติงานผู้ติดตามควบคุมและประเมินผลออกจากกัน
เพื่อเกิดการถ่วงดุลและตรวจสอบระหว่างกันอย่างเหมาะสม มีการควบคุมภายในทางด้านการเงิน
มีระบบรายงานทางการเงินเสนอผู้บริหารตามสายงานที่รับผิดชอบ

คณะกรรมการตรวจสอบซึ่งได้รับมอบหมายให้ทำหน้าที่ในการสอดส่องการดำเนินงานของบริษัท
และแผนกตรวจสอบภายใน ทำหน้าที่ตรวจสอบเพื่อให้มั่นใจว่า
การปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดอย่างมีประสิทธิภาพรวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท(Compliance
Control)
เพื่อให้หน่วยงานตรวจสอบภายในมีความเป็นอิสระจึงกำหนดให้รายงานผลโดยตรงต่อคณะกรรมการตรวจสอบ

การบริหารความเสี่ยง

บริษัทฯให้ความสำคัญกับการบริหารความเสี่ยงเป็นอย่างมาก
ได้มีการจัดตั้งคณะกรรมการบริหารความเสี่ยง ทำหน้าที่ค้นหา ประเมิน
และหามาตรการป้องกันความเสี่ยงของการดำเนินกิจการ
ตลอดจนมีการติดตามกำกับดูแลและรายงานผลให้ประธาน รองประธานเจ้าหน้าที่บริหาร
และคณะกรรมการตรวจสอบเพื่อเสนอให้คณะกรรมการบริษัททราบต่อไป

คณะกรรมการบริษัทได้มอบหมายให้คณะกรรมการตรวจสอบทบทวนกับฝ่ายบริหารในเรื่องนโยบายการบริหารความเสี่ยง
การปฏิบัติตามนโยบาย และแนวทางการบริหารความเสี่ยงของบริษัท
และให้นำเสนอรายงานเรื่องการบริหารความเสี่ยงต่อคณะกรรมการบริษัทเป็นประจำทุกปี
เพื่อพิจารณาความเพียงพอของระบบการบริหารความเสี่ยงและประสิทธิผลของการบริหารความเสี่ยง
เพื่อให้สามารถปรับเปลี่ยนกลยุทธ์ แผนงาน และวิธีการบริหารจัดการ

บริษัทได้กำหนดแนวทางในการบริหารความเสี่ยงทั้งองค์กร ดังนี้

-   จัดให้มีคณะกรรมการบริหารความเสี่ยงประกอบด้วยผู้บริหารของแต่ละฝ่าย
    ร่วมกันกำหนดนโยบายและติดตามการบริหารความเสี่ยงของบริษัทอย่างใกล้ชิด
    ติดตามและประเมินผลการบริหารความเสี่ยงเพื่อนำเสนอคณะกรรมการตรวจสอบและคณะกรรมการบริษัท
    รวมทั้งจัดให้มีคณะกรรมการบริหารความเสี่ยงเพื่อกำหนดนโยบายและดูแลการบริหารความเสี่ยง

-   จัดให้งานบริหารความเสี่ยงอยู่ในความรับผิดชอบของแต่ละฝ่าย
    และจัดทำบัญชีความเสี่ยงในงานให้เชื่อมโยงบัญชีความเสี่ยงองค์กร

-   ส่งเสริมและกระตุ้นให้มีการบริหารความเสี่ยงเป็นวัฒนธรรมองค์กร
    โดยให้ทุกคนตระหนักถึงความสำคัญของการบริหารความเสี่ยง

การควบคุมการทุจริต

คณะกรรมการบริษัทเล็งเห็นว่า การทุจริตเป็นความเสี่ยงที่สำคัญขององค์กร
จึงได้กำหนดมาตรการในการควบคุมการทุจริต ดังนี้

-   มาตรการป้องกัน มีการจัดผังองค์กรให้เหมาะสมกับการควบคุมและการบริหารธุรกิจ
    มีคณะกรรมการตรวจสอบและแผนกตรวจสอบภายในทำหน้าที่สอบทานและประเมินระบบการควบคุมภายใน
    และคณะกรรมการบริหารความเสี่ยง
    เพื่อทำหน้าที่กำกับให้ทุกหน่วยงานมีการบริหารความเสี่ยงอย่างเหมาะสม
    กำหนดให้มีจริยธรรมธุรกิจ และนโยบายต่อต้านการคอร์รัปชั่น
    ที่เป็นลายลักษณ์อักษรและส่งเสริมให้มีการปฏิบัติตามอย่างเคร่งครัด
    รวมทั้งกำหนดให้มีระบบการแจ้งเบาะแสเมื่อพบปัญหา
    ทั้งนี้เพื่อให้เกิดการแก้ไขและปรับปรุงอย่างต่อเนื่อง

-   การดำเนินการตรวจสอบ
    มีคณะกรรมการตรวจสอบและแผนกตรวจสอบภายในที่เป็นอิสระจากผู้บริหารระดับสูง
    ทำหน้าที่ตรวจสอบ สอบทานและประเมินความเสี่ยงขององค์กร
    และการดำเนินการของคณะกรรมการบริหารความเสี่ยง
    เพื่อให้องค์กรมีระบบการควบคุมภายในที่ดีและป้องกันความเสี่ยงที่อาจเกิดขึ้นรวมถึงความเสี่ยงที่อาจเกิดการทุจริต

-   การให้ความเป็นธรรม ได้กำหนดวิธีการแจ้งเบาะแสและการดำเนินการ
    ทั้งนี้เพื่อให้เกิดความเป็นธรรมแก่ผู้ถูกกล่าวหา
    และการคุ้มครองอย่างเหมาะสมแก่ผู้แจ้งเบาะแส

การประเมินผลตนเองของคณะกรรมการบริษัท

คณะกรรมการบริษัทมีการประเมินผลการปฏิบัติงานตนเองทั้งรายบุคคลและรายคณะเป็นประจำทุกปี
เพื่อให้ทราบผลงานและปัญหาในช่วงปีที่ผ่านมา
เพื่อการปรับปรุงการปฏิบัติงานของคณะกรรมการบริษัท

ในปี 2561 คณะกรรมการบริษัทเห็นชอบให้ใช้แบบประเมินผลของตลาดหลักทรัพย์แห่งประเทศไทย
ซึ่งแบบประเมินตนเองนี้แบ่งเป็น 2 ส่วน ได้แก่ แบบประเมินรายคณะกรรมการและรายบุคคล
ทั้งนี้เกณฑ์การประเมินผลคิดเป็นร้อยละจากคะแนนเต็มในแต่ละข้อ โดยหากคะแนนมากกว่าร้อยละ
90 = ดีเยี่ยม คะแนนซึ่งอยู่ในช่วงระหว่างมากกว่าร้อยละ 85 = ดีมาก มากกว่าร้อยละ 75 = ดี
มากกว่าร้อยละ 55= พอใช้ และต่ำกว่าร้อยละ 55 = ควรปรับปรุง ซึ่งสรุปผลได้ ดังนี้

การประเมินคณะกรรมการบริษัททั้งคณะ

แบบประเมินคณะกรรมการบริษัทในภาพรวมแบ่งการประเมินเป็น 6 หัวข้อได้แก่

(1) บทบาท หน้าที่ ความรับผิดชอบของคณะกรรมการบริษัท ประกอบด้วยการจัดการความเสี่ยง
    การควบคุมภายใน หน้าที่ทางกฎหมายและจริยธรรม และการติดตามผลการดำเนินงาน

(2) โครงสร้าง องค์ประกอบ และความเป็นอิสระของกรรมการ

(3) การกำหนดวาระการประชุม และการมีส่วนร่วมของกรรมการ

(4) ความสัมพันธ์กับฝ่ายบริหาร

(5) การประเมินผลและค่าตอบแทนคณะกรรมการ

  (6) การประเมินผลและค่าตอบแทน รวมถึงแผนสืบทอดตำแหน่งของฝ่ายบริหาร
  ซึ่งผลการประเมินสรุปได้ว่า คณะกรรมการบริษัทปฏิบัติหน้าที่ ตามหลักการกำกับดูแลกิจการ
  จริยธรรมทางธุรกิจของ

บริษัท มีส่วนสำคัญในการกำหนดนโยบาย วิสัยทัศน์ และแผนธุรกิจและงบประมาณประจำปี
โครงสร้างและองค์ประกอบคณะกรรมการมีความเหมาะสม
การจัดประชุมคณะกรรมการบริษัทมีประสิทธิภาพ โดยมีคะแนนเฉลี่ยร้อยละ 97 อยู่ในเกณฑ์ดีเยี่ยม
ทั้งนี้ คณะกรรมการบริษัทเห็นว่า ควรกำหนดแผนงานเพื่อปรับปรุงการรายงานเหตุการณ์สำคัญ
ปัญหาหรืออุปสรรคที่อาจจะทำให้การดำเนินงานของบริษัทไม่เป็นตามเป้าหมายให้คณะกรรมการบริษัททราบอย่างทันท่วงที
รวมทั้งปรับปรุงแผนการพัฒนากรรมการ
และการพัฒนาและสืบทอดงานผู้บริหารให้มีความครอบคลุมและสมบูรณ์มากขึ้น

การประเมินกรรมการรายบุคคล

แบบประเมินตนเองรายบุคคลของกรรมการแบ่งการประเมินเป็น 5 หัวข้อ ได้แก่

(1) ความคิดเชิงกลยุทธ์ การกำกับดูแลกิจการ

(2) ความรู้ความสามารถในธุรกิจและความสามารถส่วนบุคคล

(3) ความเป็นอิสระ

(4) การเตรียมความพร้อมในฐานะกรรมการ

(5) การพัฒนาตนเองของคณะกรรมการ

ผลการประเมินรายบุคคลพบว่าคะแนนส่วนใหญ่สูงกว่าร้อยละ 95 จึงสรุปผล การประเมินได้ว่า
กรรมการมีคุณสมบัติและได้ปฏิบัติภาระหน้าที่และความรับผิดชอบอย่างดีเยี่ยมและเหมาะสมตามแนวทางการปฏิบัติที่ดีของกรรมการ

การประเมินคณะกรรมการชุดย่อย

ในปี 2561 คณะกรรมการริเริ่มให้มีการประเมินผลคณะกรรมการชุดย่อยอื่นๆ ได้แก่
คณะกรรมการตรวจสอบ คณะกรรมการบรรษัทภิบาล คณะกรรมการสรรหาและพิจารณาค่าตอบแทน
การประเมินผลของคณะกรรมการชุดย่อยดังกล่าวเป็นการประเมินโดยตนเอง
โดยแบบประเมินผลที่จัดทำขึ้นสอดคล้องกับหลักการกากับดูแลกิจการที่ดีและหน้าที่ความรับผิดชอบของคณะกรรมการแต่ละชุด
ซึ่งครอบคลุม 4 หัวข้อ ได้แก่

(1) โครงสร้างและองค์ประกอบของคณะกรรมการชุดย่อย

(2) บทบาท หน้าที่และความรับผิดชอบ

(3) การประชุมคณะกรรมการชุดย่อย

(4) การทำหน้าที่กรรมการ

ซึ่งผลการประเมินสรุปได้ว่า คณะกรรมการตรวจสอบ คณะกรรมการบรรษัทภิบาล
คณะกรรมการสรรหาและพิจารณาค่าตอบแทน มีองค์ประกอบที่เหมาะสม
และปฏิบัติหน้าที่ได้ครบถ้วนตามกฎบัตรที่บริษัทกำหนด โดยมีคะแนนเฉลี่ย ดังนี้

  คณะกรรมการตรวจสอบ ร้อยละ 100

  คณะกรรมการสรรหาและพิจารณาค่าตอบแทน ร้อยละ 96

  คณะกรรมการบรรษัทภิบาล ร้อยละ 96

สำหรับการประเมินผลการปฏิบัติงานของคณะกรรมการตรวจสอบซึ่งได้จัดทำเป็นประจำทุกปี
คณะกรรมการตรวจสอบใช้วิธีการประเมินตนเองทั้งคณะ
โดยใช้แบบประเมินตามคู่มือคณะกรรมการตรวจสอบของ ก.ล.ต. ซึ่งแบ่งเป็น 2 ส่วน คือ1)
การทำหน้าที่โดยรวมของคณะกรรมการตรวจสอบ และ

2) การปฏิบัติหน้าที่เฉพาะด้านของคณะกรรมการตรวจสอบ

จากผลการประเมินในปี 2561 ไม่มีคำถามในแบบประเมินในข้อใดที่มีคำตอบว่า “ไม่ใช่” หรือ

“ไม่ได้ทำ” และได้รายงานผลการประเมินตนเองของคณะกรรมการตรวจสอบประจำปี 2561 นี้
ต่อที่ประชุมคณะกรรมการบริษัทเพื่อทราบในการประชุมครั้งที่ 1/2562 วันที่ 25 กุมภาพันธ์ 2562
ซึ่งผลการประเมินสรุปได้ว่า องค์ประกอบ คุณสมบัติ
และการปฏิบัติหน้าที่ของคณะกรรมการตรวจสอบอยู่ในเกณฑ์ที่สอดคล้องกับแนวทางปฏิบัติของตลาดหลักทรัพย์
แนวทางปฏิบัติที่ดีของสากล
และครบถ้วนสอดคล้องกับภารกิจที่ได้รับมอบหมายจากคณะกรรมการบริษัทตามที่กำหนดไว้ในกฎบัตรคณะกรรมการตรวจสอบ

การประเมินผลงานกรรมการและผู้บริหาร

คณะกรรมการบริษัท
ซึ่งประกอบด้วยกรรมการที่ไม่เป็นผู้บริหารทั้งหมดเป็นผู้ประเมินผลการปฏิบัติงานประจำปีของกรรมการและผู้บริหาร
ซึ่งเป็นการประเมินโดยเปรียบเทียบกับความสำเร็จของเป้าหมายในระดับบริษัท
และความสามารถในระดับบุคคล โดยมีปัจจัยในการพิจารณาประกอบด้วย

-   ตัวชี้วัดคุณภาพได้แก่ ความเป็นผู้นำ ความสัมพันธ์กับคณะกรรมการ
    การบริหารความเสี่ยงและการควบคุมภายใน การบริหารทรัพยากรมนุษย์
    การกำกับดูแลกิจการที่ดีและจรรยาบรรณทางธุรกิจ

-   ความสำเร็จขององค์กรพิจารณาจากดัชนีวัดความสำเร็จขององค์กร

-   ความสามารถในการพัฒนาธุรกิจให้ดีขึ้น

  คณะกรรมการสรรหาและพิจารณาค่าตอบแทน เป็นผู้ให้ความเห็นชอบผลประเมินการปฏิบัติงานของ

ผู้บริหารระดับกรรมการและผู้บริหาร
โดยพิจารณาจากความสำเร็จเทียบกับเป้าหมายการปฏิบัติงานประจำปีของผู้บริหารแต่ละคน

การปฐมนิเทศกรรมการ (Director Orientation)

สำหรับกรรมการที่เข้ารับตำแหน่งใหม่ในคณะกรรมการบริษัทได้จัดให้มีการปฐมนิเทศ
เพื่อให้กรรมการใหม่ได้รับทราบนโยบายธุรกิจของบริษัท รวมทั้งข้อมูลที่เกี่ยวข้อง เช่น
โครงสร้างทุน ผู้ถือหุ้น โครงสร้างการจัดการองค์กร ผลการดำเนินงาน ข้อมูลระบบต่างๆ
ที่ใช้งานภายใน รวมทั้งกฎหมาย กฎเกณฑ์ต่างๆ หลักการกำกับดูแลกิจการที่ดี
จริยธรรมธุรกิจและจรรยาบรรณ นโยบายต่อต้านการคอร์รัปชั่น
และนโยบายต่างๆซึ่งเป็นข้อมูลที่เป็นประโยชน์สำหรับการเป็นกรรมการ ให้กับกรรมการ ทั้งนี้ในปี
2561 บริษัทไม่มีกรรมการใหม่

การพัฒนากรรมการ

คณะกรรมการบริษัทและผู้บริหารระดับสูงให้ความสำคัญต่อการเข้าร่วมอบรมสัมมนาหลักสูตรที่เกี่ยวข้องกับการพัฒนาความรู้ความสามารถในการปฏิบัติหน้าที่กรรมการอย่างสม่ำเสมอ
โดยกรรมการส่วนใหญ่มีประวัติได้เข้ารับการอบรมกับสมาคมส่งเสริมสถาบันกรรมการบริษัทไทย
(IOD) แล้ว
โดยให้การสนับสนุนและดำเนินการให้กรรมการพิจารณาเข้ารับการอบรมกับสมาคมส่งเสริมสถาบันกรรมการบริษัทไทย
และสถาบันอื่นๆ ในทุกหลักสูตรที่เกี่ยวข้องอย่างต่อเนื่องตลอดปี
เพื่อนำความรู้และประสบการณ์มาพัฒนาองค์กรต่อไป

แผนพัฒนาและสืบทอดงานตำแหน่งกรรมการและผู้บริหาร

คณะกรรมการบริษัท ให้ความสำคัญต่อการพัฒนากรรมการและผู้บริหาร
โดยมีโครงการพัฒนาความรู้ความสามารถและทักษะให้เหมาะสมกับหน้าที่อย่างต่อเนื่อง
เพื่อส่งเสริมการพัฒนากรรมการและผู้บริหาร ให้มีประสิทธิภาพและประสิทธิผล
โดยสนับสนุนให้กรรมการเข้ารับการอบรมในหลักสูตร Director Certification
Program(DCP) และหลักสูตรที่เกี่ยวข้องของสมาคมส่งเสริมสถาบันกรรมการบริษัทไทย(IOD)

คณะกรรมการสรรหาและพิจารณาค่าตอบแทน
ได้รับมอบหมายให้เป็นผู้สรรหาและคัดเลือกบุคคลที่มีความรู้
ความสามารถและประสบการณ์เป็นผู้บริหารของบริษัท
โดยการแต่งตั้งผู้บริหารเป็นไปตามที่กำหนดไว้ในระเบียบบริษัท
ส่วนกรรมการบริษัทต้องได้รับความเห็นชอบจากคณะกรรมการบริษัท
และเสนออนุมัติผ่านที่ประชุมผู้ถือหุ้น

ในการวางแผนสืบทอดตำแหน่งกรรมการและผู้บริหารนั้น
คณะกรรมการได้มีการวางแผนเพื่อเป็นการเตรียมความพร้อมทันทีที่กรรมการหรือผู้บริหารระดับสูงตำแหน่งนั้นๆเกษียณอายุหรือไม่สามารถปฏิบัติหน้าที่ได้
เพื่อให้การบริหารงานของบริษัทสามารถดำเนินไปได้อย่างต่อเนื่องและพัฒนาอย่างยั่งยืน

  รายงานของคณะกรรมการบริษัท

คณะกรรมการบริษัทเป็นผู้รับผิดชอบต่องบการเงินของบริษัท
และสารสนเทศทางการเงินที่ปรากฏในรายงานประจำปี
งบการเงินได้จัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติสม่ำเสมอ
มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการควบคุมภายในเพื่อให้มั่นใจได้ว่าการบันทึกข้อมูลทางการบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อน
เพื่อป้องกันการดำเนินการที่ผิดปกติอย่างมีสาระสำคัญ

คณะกรรมการบริษัทได้แต่งตั้งคณะกรรมการตรวจสอบซึ่งประกอบด้วยกรรมการอิสระที่ไม่ได้เป็นผู้บริหาร
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายในความเห็นของคณะกรรมการตรวจสอบได้แสดงไว้ในรายงานประจำปีแล้ว

คณะกรรมการมีความเห็นว่าระบบการควบคุมภายในของบริษัทโดยรวมอยู่ในระดับที่สามารถสร้างความเชื่อมั่นและความเชื่อถือได้ของงบการเงินของบริษัท

9.2 โครงสร้างคณะกรรมการชุดย่อย

คณะกรรมการตรวจสอบ

ในปี 2561 บริษัทมีคณะกรรมการตรวจสอบจำนวน 3 คน ดังนี้

+----------------------+----------------------+-----------+-----------+
| รายชื่อ                | ตำแหน่ง               | จำนวนครั้ง  | การ       |
|                      |                      | การประชุมค | เข้าร่วมการ |
|                      |                      | ณะกรรมการ | เข้าประชุมค |
|                      |                      |           | ณะกรรมการ |
+----------------------+----------------------+-----------+-----------+
| 1. ดร.ประวิตร         | ประธานกรรมการตรวจสอบ | 6         | 6         |
| นิลสุวรรณากุล           | (กรรมการอิสระ)        |           |           |
+----------------------+----------------------+-----------+-----------+
| 2. นพ.จรูญ ไชยโรจน์    | กรรมการตรวจสอบ       | 6         | 6         |
|                      |                      |           |           |
|                      | (กรรมการอิสระ)        |           |           |
+----------------------+----------------------+-----------+-----------+
| 3. นพ.วิรุณพร พรหมพงศา | กรรมการตรวจสอบ       | 6         | 6         |
|                      |                      |           |           |
|                      | (กรรมการอิสระ)        |           |           |
+----------------------+----------------------+-----------+-----------+

คณะกรรมการตรวจสอบพิจารณาคัดเลือกให้ นางสาวสุรีย์ ศังกรพานิช
ดำรงตำแหน่งเลขานุการคณะกรรมการตรวจสอบ ทั้งนี้ได้เสนอคณะกรรมการบริษัทแต่งตั้ง
นางสาวสุรีย์ ศังกรพานิช ดำรงตำแหน่งเลขานุการคณะกรรมการตรวจสอบ
เพื่อทำหน้าที่ดูแลและจัดการการประชุมของคณะกรรมการตรวจสอบรวมทั้งจัดทำรายงานการประชุมคณะกรรมการตรวจสอบ
และจัดเก็บเอกสารตามที่กฎหมายกำหนด นอกจากนี้ ยังช่วยให้คำแนะนำแก่คณะกรรมการตรวจสอบ
เกี่ยวกับกฎเกณฑ์ต่างๆ ที่เกี่ยวข้องกับการเป็นคณะกรรมการตรวจสอบ
ตามกำกับดูแลกิจการที่ดีของบริษัท

วาระการดำรงตำแหน่งกรรมการตรวจสอบ

คณะกรรมการตรวจสอบมีวาระการดำรงตำแหน่งคราวละ 3 ปี
ในกรณีที่กรรมการตรวจสอบท่านใดพ้นจากตำแหน่งก่อนครบวาระ
คณะกรรมการบริษัทจะเลือกผู้ดำรงตำแหน่งแทนโดยเร็ว
และผู้ดำรงตำแหน่งแทนจะอยู่ในตำแหน่งได้ตามระยะเวลาที่เหลืออยู่ของคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบโดยสรุปมีรายละเอียดดังนี้

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ

2.  สอบทานให้บริษัทมีระบบการควบคุมภายใน และระบบการตรวจสอบภายในที่เหมาะสม และ

  มีประสิทธิผล

3.  พิจารณาความเป็นอิสระของหน่วยงานตรวจสอบภายใน รวมทั้งการพิจารณาแต่งตั้ง โยกย้าย
    เลิกจ้าง และให้ความดีความชอบหัวหน้าหน่วยงานตรวจสอบภายใน

4.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ

ตลาดหลักทรัพย์ และกฎหมายที่เกี่ยวข้องกับธุรกิจของบริษัท

5.  พิจารณาคัดเลือกเสนอแต่งตั้งผู้สอบบัญชีของบริษัท และเสนอค่าตอบแทนของผู้สอบบัญชี

รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

6. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตาม

กฎหมายและข้อกำหนดของตลาดหลักทรัพย์ ทั้งนี้เพื่อให้มั่นใจว่ารายการดังกล่าวสมเหตุสมผล

และเป็นประโยชน์สูงสุดต่อบริษัท

7. จัดทำรายงานคณะกรรมการตรวจสอบ โดยเปิดเผยไว้ในรายงานประจำปีของบริษัท

8. ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการ

ตรวจสอบ

9. ประเมินผลการปฏิบัติงานของคณะกรรมการตรวจสอบเป็นประจำทุกปี โดยประเมินการ

ปฏิบัติงานของคณะกรรมการตรวจสอบโดยรวมทั้งคณะและ ประเมินตนเองเป็นรายบุคคล

คณะกรรมการบรรษัทภิบาล

ในปี 2561 คณะกรรมการบรรษัทภิบาล มีกรรมการ จำนวน 2 คน ดังนี้

  ------------------------ ---------------------------------- ---------------------------- --------------------------------
  รายชื่อ                    ตำแหน่ง                             จำนวนครั้งการประชุมคณะกรรมการ   การเข้าร่วมการเข้าประชุมคณะกรรมการ

  1. ดร.กมเลศน์ สันติเวชชกุล   ประธานกรรมการบรรษัทภิบาล             1                            1
                           (กรรมการอิสระ)                                                   

  2. นายแพทย์สราวุฒิ สนธิแก้ว   กรรมการบรรษัทภิบาล                   1                            1
                           และกรรมการสรรหาและพิจารณาค่าตอบแทน                                
                           (กรรมการ)                                                       
  ------------------------ ---------------------------------- ---------------------------- --------------------------------

  ขอบเขตอำนาจหน้าที่ของคณะกรรมการบรรษัทภิบาล

1. กำหนดขอบเขตและนโยบายด้านบรรษัทภิบาลของบริษัทเพื่อนำเสนอต่อคณะกรรมการบริษัท

2. เสนอแนะแนวปฏิบัติด้านบรรษัทภิบาลของบริษัทต่อคณะกรรมการบริษัท พร้อมทั้งให้คำแนะนำ

แก่คณะกรรมการบริษัทในเรื่องเกี่ยวกับบรรษัทภิบาล

3. ติดตามดูแลการปฏิบัติงานของคณะกรรมการบริษัทและฝ่ายบริหารให้เป็นไปตามนโยบายด้าน

บรรษัทภิบาลของบริษัท

4. พิจารณาทบทวนแนวปฏิบัติด้านบรรษัทภิบาลของบริษัทให้เหมาะสมกับการดำเนินธุรกิจและ

สอดคล้องกับแนวปฏิบัติในระดับสากล และเสนอแนะต่อคณะกรรมการบริษัทเพื่อให้มีพิจารณา

ปรับปรุงให้ทันสมัยอย่างต่อเนื่อง

5. พิจารณาทบทวนความเป็นอิสระของคณะกรรมการบริษัทรวมทั้งการมีผลประโยชน์ขัดแย้งที่อาจ

เกิดขึ้นในการปฏิบัติหน้าที่

6. ประเมินผลการปฏิบัติงานของคณะกรรมการบรรษัทภิบาล เป็นประจำทุกปี โดยประเมินการ

ปฏิบัติงานโดยรวมทั้งคณะและประเมินตนเองเป็นรายบุคคล

คณะกรรมการสรรหาและพิจารณาค่าตอบแทน

ในปี 2561 คณะกรรมการสรรหาและพิจารณาค่าตอบแทน มีกรรมการ 2 คน ดังนี้

  ------------------------ ------------------------------------- ---------------------------- --------------------------------
  รายชื่อ                    ตำแหน่ง                                จำนวนครั้งการประชุมคณะกรรมการ   การเข้าร่วมการเข้าประชุมคณะกรรมการ

  1. นางพร้อมพรรณ ศิริพัฒน์     ประธานกรรมการสรรหาและพิจารณาค่าตอบแทน   1                            1
                           (กรรมการอิสระ)                                                      

  2. นายแพทย์สราวุฒิ สนธิแก้ว   กรรมการสรรหาและพิจารณาค่าตอบแทน         1                            1
                           และกรรมการบรรษัทภิบาล (กรรมการอิสระ)                                  
  ------------------------ ------------------------------------- ---------------------------- --------------------------------

ขอบเขตอำนาจหน้าที่ของคณะกรรมการสรรหาและพิจารณาค่าตอบแทน

1.  พิจารณารายชื่อผู้ที่เหมาะสมที่จะดำรงตำแหน่งกรรมการบริษัท กรรมการตรวจสอบ
    และกรรมการอื่นเสนอต่อคณะกรรมการบริษัทพิจารณา เพื่อเสนอต่อที่ประชุมผู้ถือหุ้น

2.  พิจารณากลั่นกรองผู้ที่เหมาะสมที่จะดำรงตำแหน่งประธาน/รองประธานและกรรมการอื่น
    ในกรณีที่มีตำแหน่งว่าง

3.  พิจารณาแต่งตั้ง โยกย้าย ถอดถอนพนักงานระดับบริหารของบริษัท

4.  เสนอแผนสืบทอดตำแหน่งของกรรมการและผู้บริหารระดับสูงต่อคณะกรรมการบริษัท
    เพื่อพิจารณาอนุมัติ

5.  กำหนดวิธีการและหลักเกณฑ์การสรรหากรรมการเพื่อให้เกิดความโปร่งใส

6.  พิจารณาแนวทางการกำหนดค่าตอบแทนสำหรับกรรมการ และคณะกรรมการ ค่าเบี้ยประชุม

สวัสดิการและผลประโยชน์ตอบแทนอื่นๆทั้งที่เป็นตัวเงินและมิใช่ตัวเงิน เสนอต่อที่ประชุมผู้ถือ

หุ้น

7.  กำหนดวิธีการและหลักเกณฑ์การกำหนดค่าตอบแทนให้แก่กรรมการที่เป็นธรรมและ สมเหตุสมผล
    และนำเสนอที่ประชุมผู้ถือหุ้นเพื่อพิจารณาอนุมัติ

8.  ประเมินผลการปฏิบัติงานของคณะกรรมการสรรหา และพิจารณาค่าตอบแทน
    โดยประเมินการปฏิบัติงานโดยรวมทั้งคณะและประเมินตนเองเป็นรายบุคคล

9.3 การสรรหาและแต่งตั้งกรรมการและผู้บริหารระดับสูงสุด

(1) การสรรหากรรมการ

ในการแต่งตั้งกรรมการ คณะกรรมการสรรหาและพิจารณาค่าตอบแทน
มีหน้าที่รับผิดชอบในการพิจารณาคัดเลือกและกลั่นกรองบุคคลที่มีคุณสมบัติเหมาะสมตามข้อบังคับของบริษัท
และเป็นผู้เสนอชื่อผู้ที่มีคุณสมบัติเหมาะสม เพื่อให้ได้กรรมการมืออาชีพ มีความหลากหลาย
และเสนอความเห็นต่อคณะกรรมการบริษัท เพื่อขอความเห็นชอบจากกรรมการ
จากนั้นจะนำเสนอรายชื่อกรรมการดังกล่าวต่อที่ประชุมผู้ถือหุ้นเป็นผู้เลือกตั้งกรรมการตามหลักเกณฑ์ต่อไป

ทั้งนี้ คณะกรรมการสรรหาและพิจารณาค่าตอบแทนได้พิจารณาลักษณะการประกอบธุรกิจ
และแผนในอนาคตจึงได้กำหนดคุณสมบัติของกรรมการ โดยต้องเป็นผู้มีความรู้ในเรื่องธุรกิจ
และมีประสบการณ์ในเรื่องดังกล่าวอย่างน้อย 5 ปี
และเปิดโอกาสให้กรรมการและผู้ถือหุ้นมีส่วนร่วมในการเสนอชื่อกรรมการที่มีคุณสมบัติเหมาะสม
นอกจากนี้ยังพิจารณากรรมการที่จะเสนอชื่อเพิ่มเติมจากทำเนียบกรรมการของบริษัท

(2) การสรรหาผู้บริหารระดับสูงสุด

ในการสรรหาผู้มาดำรงตำแหน่ง ผู้บริหารระดับสูงสุด (เช่น ประธานเจ้าหน้าที่บริหาร)

คณะกรรมการสรรหาและพิจารณาค่าตอบแทน จะเป็นผู้พิจารณาเบื้องต้น
ในการกลั่นกรองสรรหาบุคคลที่มีคุณสมบัติครบถ้วน เหมาะสม มีความรู้ความสามารถ ทักษะ
และประสบการณ์ที่เป็นประโยชน์ต่อการดำเนินงานของบริษัทและเข้าใจในธุรกิจได้
และนำเสนอต่อต่อคณะกรรมการบริษัทพิจารณาอนุมัติ

9.4 การกำกับดูแลการดำเนินงานของบริษัทย่อยและบริษัทร่วม

- ไม่มี-

9.5 การดูแลเรื่องการใช้ข้อมูลภายใน

บริษัทฯ มีการดูแลเรื่องการใช้ข้อมูลภายในตามหลักการกำกับดูแลกิจการที่ดี
โดยได้กำหนดไว้เป็นลายลักษณ์อักษรใน จริยธรรมธุรกิจและจรรยาบรรณของกรรมการ
ผู้บริหารและพนักงาน ซึ่งต้องลงนามรับทราบตั้งแต่แรกเข้าทำงาน โดยสรุปนโยบายสำคัญดังนี้

บริษัทฯ ได้กำหนดให้กรรมการ ผู้บริหาร
และพนักงานลงนามรับทราบถึงประกาศที่เกี่ยวข้องของสำนักงานคณะกรรมการ ก.ล.ต.
ที่กำหนดให้กรรมการ และผู้บริหาร มีหน้าที่รายงานการเปลี่ยนแปลงการถือครองหลักทรัพย์
ต่อสำนักงานคณะกรรมการ ก.ล.ต.ตามมาตรา 59 แห่งพระราชบัญญัติหลักทรัพย์และตลาดหลักทรัพย์
พ.ศ. 2535 ภายใน 3 วัน นับจากวันที่มีการเปลี่ยนแปลงการถือครองหลักทรัพย์
และให้แจ้งให้เลขานุการบริษัทรับทราบ
เพื่อจัดทำบันทึกการเปลี่ยนแปลงและสรุปจำนวนหลักทรัพย์ของกรรมการและผู้บริหารเป็นรายบุคคล
เพื่อนำเสนอให้แก่คณะกรรมการบริษัทรับทราบในการประชุมครั้งถ้ดไป นอกจากนั้น
ยังได้แจ้งบทลงโทษหากมีการฝ่าฝืนหรือไม่ปฏิบัติตามข้อกำหนดดังกล่าวด้วย

บริษัทฯ มีข้อกำหนดห้ามนำข้อมูลงบการเงิน
หรือข้อมูลอื่นที่มีผลกระทบต่อราคาหลักทรัพย์ของบริษัทที่ทราบ
เปิดเผยแก่บุคคลภายนอกหรือผู้ที่มิได้มีส่วนเกี่ยวข้อง และห้ามทำการซื้อขายหลักทรัพย์ในช่วง

2 สัปดาห์
ก่อนที่ข้อมูลงบการเงินหรือข้อมูลอื่นที่มีผลกระทบต่อราคาหลักทรัพย์ของบริษัทจะเผยแพร่ต่อสาธรณชน
และต้องไม่ซื้อขายหลักทรัพย์ของบริษัทจนกว่าจะพ้นระยะเวลา 24 ชั่วโมง
นับแต่ได้มีการเปิดเผยข้อมูลสู่สาธารณะทั้งหมดแล้ว

9.6 ค่าตอบแทนของผู้สอบบัญชี

(1) ค่าตอบแทนจากการสอบบัญชี (Audit Fee)

ค่าตอบแทนที่บริษัทฯ จ่ายให้ผู้สอบบัญชี บริษัท สำนักงานดร.วิรัช แอนด์ แอสโซซิเอสท์ จำกัด
โดยแยกเป็น

(2) ค่าบริการอื่น (non-audit fee)

- ไม่มี -

10. ความรับผิดชอบต่อสังคม(Corporate Social Responsibilities : CSR)

  10.1 นโยบายความรับผิดชอบต่อสังคม

  คณะกรรมการบริษัท ฯ มีนโยบายให้ดำเนินธุรกิจของบริษัทฯ เป็นไปด้วยความรับผิดชอบต่อ

สังคม สิ่งแวดล้อม และกลุ่มผู้มีส่วนได้เสีย(Stakeholders) ตามหลัก 8 ข้อ
และถือเป็นหนึ่งในกลยุทธ์หลักขององค์กร ทั้งนี้ได้ระบุไว้ในวิสัยทัศน์ พันธกิจ ค่านิยมองค์กร
จริยธรรมทางธุรกิจ (Code of Conduct ) และแนวทางปฏิบัติของกรรมการ
ผู้บริหารและพนักงานของบริษัท เพื่อยึดถือเป็นแนวทางปฏิบัติ อย่างเคร่งครัด
เพื่อนำไปสู่ความยั่งยืนของบริษัทฯ

10.2 การดำเนินงานและการจัดทำรายงาน :

(1) กระบวนการจัดทำรายงาน

  บริษัทฯ มีนโยบายปฏิบัติและตระหนักถึงความรับผิดชอบที่พึงมีต่อสังคมและชุมชมจนถือ

เสมือนเป็นภารกิจหลักที่จะสร้างสรรค์โครงการและกิจกรรมที่เป็นประโยชน์ในการพัฒนาสังคมและ

ชุมชนส่วนรวม

แนวทางปฏิบัติ

1.  กรรมการ ผู้บริหาร และพนักงานพึงมีส่วนร่วม
    รวมทั้งจัดให้มีกิจกรรมเพื่อสาธารณประโยชน์ในการพัฒนาและบริการสังคมและชุมชน

2.  กรรมการ ผู้บริหาร และพนักงาน ดำเนินกิจกรรมเพื่อร่วมสร้างสรรค์สังคม ชุมชน และ

  สิ่งแวดล้อมอย่างสม่ำเสมอ

3.  ป้องกันอุบัติเหตุ
    และควบคุมการปล่อยของเสียให้อยู่ในระดับที่อยู่ในเกณฑ์ค่ามาตรฐานที่ยอมรับได้

4.  ตอบสนองอย่างรวดเร็วและอย่างมีประสิทธิภาพต่อเหตุการณ์ที่มีผลกระทบต่อสิ่งแวดล้อม

  และชุมชน อันเนื่องมาจากการดำเนินงานของบริษัท
  โดยให้ความร่วมมืออย่างเต็มที่กับเจ้าหน้าที่ภาครัฐและหน่วยงานที่เกี่ยวข้อง

(2) การดำเนินงานให้เป็นไปตามนโยบายที่บริษัทได้เปิดเผยไว้
ตามแนวทางเกี่ยวกับความรับผิดชอบต่อสังคม 8 ข้อ ดังนี้

(1) การประกอบกิจการด้วยความเป็นธรรม

  บริษัทฯ ได้มีการกำหนดวิธีปฎิบัติเกี่ยวกับการในการจัดซื้อ จัดจ้าง สินค้าประเภท

ต่าง ๆ รวมถึง อุปกรณ์เครื่องมือทางการแพทย์ไว้อย่างชัดเจน
และมีการกำหนดมาตรฐานของหนังสือ

สัญญาให้เกิดความเป็นธรรมในการเจรจาต่อรอง และการร่างหนังสือสัญญาอย่างถูกต้อง โดยมี

หน่วยงานที่ทำหน้าที่ดูแล ควบคุมและจัดเก็บสัญญาเป็นการเฉพาะ นอกจากนี้ยังมีนโยบายการ

ประเมินผลและกำหนดมาตรฐานผลิตภัณฑ์ เพื่อใช้เป็นแนวทางในการประเมินคุณภาพและความพึง

พอใจสำหรับผลิตภันฑ์ทั่วไปและผลิตภัณฑ์ทางการแพทย์ โดยคำนึงถึงผลประโยชน์สูงสุดของ

ผู้รับบริการ ในปีที่ผ่านบริษัทได้เชิญคู่ค้า พันธมิตรและเจ้าหนี้ มาร่วมรับทราบ จริยธรรมทางธุรกิจ

(Code of Conduct) และนโยบายต่อต้านการคอร์รัปชั่นรวมทั้งได้เผยแพร่จริยธรรมทางธุรกิจและ

นโยบายต่อต้านการคอร์รัปชั่นผ่านทางเว็บไซด์ของบริษัท เพื่อให้คู่ค้าพันธมิตร และเจ้าหนี้ต่างๆที่เข้า

มาทำธุรกิจกับบริษัทฯ เกิดความเข้าใจและมั่นใจว่าจะได้รับความเป็นธรรม

(2) การต่อต้านการคอร์รัปชั่น

  บริษัทฯ กำหนดนโยบายในการดำเนินการต่อต้านการคอร์รัปชั่น รวมถึงแนวทาง

ปฏิบัติเป็นลายลักษณ์อักษร ซึ่งได้ผ่านการอนุมัติจากคณะกรรมการบริษัท เมื่อวันที่ 25 พฤศจิกายน

2557 และนำสู่การปฏิบัติโดยการอบรมกรรมการ ผู้บริหาร และพนักงานทุกคนทุกระดับ และทดสอบ

ความรู้ความเข้าใจ สำหรับพนักงานและผู้บริหารที่เข้าใหม่ ถือเป็นหนึ่งในหัวข้อหลักในการปฐมนิเทศ

นอกจากนี้เพื่อให้นโยบายต่อต้านการคอร์รัปชั่นคงอยู่อย่างต่อเนื่อง บริษัทฯ กำหนดให้อยู่ในแผนการ

ฝึกอบรมประจำปีของพนักงานและผู้บริหาร รวมถึงการจัดทำเป็นสื่อการสอนไว้ในองค์ความรู้รวมของ

บริษัท เพื่อให้พนักงานสามารถเข้าไปศึกษาและเรียนรู้ได้ด้วยตนเองทางเว็บไซด์ของบริษัท

  ในปี 2557
  ที่บริษัทได้สดงเจตนารมณ์เข้าร่วมกับโครงการแนวร่วมปฏิบัติของภาคเอกชนไทยในการต่อต้านการทุจริตโดยได้ร่วมให้สัตยาบรรณเพื่อรับทราบข้อตกลงตามคำประกาศเจตนารมณ์ของแนวร่วมดังกล่าวในการต่อต้านการทุจริตคอร์รัปชั่นทุกรูปแบบ
  ทำให้ได้รับผลการประเมินอยู่ระดับที่ 1

  ในปี 2558 คณะกรรมการบริษัทได้พัฒนาและนำนโยบายสู่การปฏิบัติตามแนวทาง

  ที่บริษัทกำหนด
  และดำเนินการประเมินความเสี่ยงของธุรกิจว่าการดำเนินงานของบริษัทที่มีความเสี่ยงต่อการคอร์รัปชั่น
  มีการสื่อสารและฝึกอบรมแก่พนักงานทุกระดับเพื่อให้ความรู้เกี่ยวนโยบายและแนวทางปฏิบัติในการต่อต้านคอร์รัปชั่น
  รวมทั้งการดูแลให้มีการดำเนินการตามนโยบายและมีการทบทวนความเหมาะสมของนโยบายโดยคณะกรรมการบริษัทอย่างน้อยเป็นประจำทุกปี
  ทั้งนี้คณะกรรมการบริษัทมีนโยบายที่จะพัฒนาปรับปรุงเพิ่มระดับ Anti-Corruption
  อย่างต่อเนื่อง
  จากการเข้าร่วมกับโครงการแนวร่วมปฏิบัติของภาคเอกชนไทยในการต่อต้านการทุจริต
  ทางสถาบันไทยพัฒน์ร่วมกับสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เป็นผู้ดำเนินการโครงการประเมินการดำเนินการเพื่อความยั่งยืนเรื่อง
  Anti-Corruption Progress Indicators ของบริษัทจดทะเบียนไทยประจำปี 2558
  ส่งผลให้ในปี 2558 บริษัทได้รับผลประเมิน อยู่ระดับที่ 3 ( Established )

  ในปี 2559 บริษัทได้ยื่นแบบประเมินตนเองเกี่ยวกับมาตรการต่อต้านการคอร์รัปชั่น วันที่ 2
  ธันวาคม 2559
  เพื่อขอรับประกาศนียบัตรรับรองฐานะสมาชิกแนวร่วมปฏิบัติฯจากคณะกรรมการแนวร่วมปฏิบัติในการต่อต้านการทุจริตในภาคเอกชนไทย
  ขณะนี้สถาบัน IOD อยู่ระหว่างการตรวจสอบ

  ในปี 2560 คณะกรรมการแนวร่วมปฏิบัติของภาคเอกชนไทยในการต่อต้านการทุจริต
  พิจารณาว่าบริษัทยังไม่ผ่านการรับรอง อย่างไรก็ดีในปี 2561
  ทางบริษัทจะประกาศเจตนารมณ์เข้าร่วมโครงการแนวร่วมปฏิบัติของภาคเอกชนไทยในการต่อต้านการทุจริต
  (CAC) ต่อไป

(3) การเคารพสิทธิมนุษยชน

  บริษัทฯ ได้นำปฏิญญาสากลกำหนดแนวทางปฏิบัติไว้ในจริยธรรมธุรกิจ ให้กรรมการ ผู้บริหาร
  และพนักงานปฏิบัติตามกฎหมาย ระเบียบกฎเกณฑ์ต่าง ๆ และข้อบังคับของทางราชการที่เกี่ยวข้อง
  และจริยธรรมกับการดำเนินธุรกิจ รวมทั้งระเบียบข้อบังคับของบริษัท เคารพต่อวัฒนธรรม
  ขนบธรรมเนียมประเพณีและยึดหลักสิทธิมนุษยชนสากล ในการดำเนินธุรกิจ

(4) การปฏิบัติต่อแรงงานอย่างเป็นธรรม

-   บริษัทฯ ปฏิบัติต่อกรรมการ ผู้บริหารและพนักงานบนพื้นฐานของศักดิ์ศรีความเป็น

มนุษย์และให้ความเคารพต่อสิทธิหน้าที่ส่วนบุคคล

-   บริษัทฯ ให้ความสำคัญกับคุณค่าของพนักงาน ส่งเสริมให้กรรมการ ผู้บริหาร และ

พนักงาน พัฒนาความรู้ความสามารถ มีคุณธรรม มีพฤติกรรมที่เหมาะสม

-   บริษัทฯ จัดให้มีสภาพแวดล้อมการทำงานที่ปลอดภัย และปฏิบัติต่อพนักงานทุก

คนโดยเสมอภาค

-   บริษัทฯ จัดให้มีสภาพการจ้างงานที่ยุติธรรม ให้ผลตอบแทนที่เหมาะสม ตาม

  ความรู้ความสามารถ ความรับผิดชอบและผลการปฏิบัติงานของพนักงานแต่ละคน
  มีโอกาสก้าวหน้าในบริษัทฯ อย่างเป็นธรรม

-   บริษัทฯ เปิดโอกาสให้พนักงานแสดงความคิดเห็นและรับฟังข้อเสนอแนะจาก

พนักงานทุกระดับอย่างเท่าเทียมและเสมอภาค

-   บริษัทฯ รักษาข้อมูลส่วนบุคคลของ กรรมการ ผู้บริหารและพนักงาน การเปิดเผย

  หรือการถ่ายโอนข้อมูลส่วนตัวของกรรมการ
  ผู้บริหารและพนักงานสู่สาธารณะจะทำได้ต่อเมื่อได้รับความเห็นชอบจากกรรมการ
  ผู้บริหารและพนักงานผู้นั้น เว้นแต่ได้กระทำไปตามระเบียบของบริษัทฯหรือตามกฎหมาย

-   มีการพัฒนาบุคลากรให้สอดคล้องกับทิศทางองค์กร รวมทั้งมีการกำหนด

  เส้นทางการเติบโต (Career Path) และแผนสืบทอดตำแหน่งงาน (Succession Plan)
  ในตำแหน่งงานที่สำคัญ
  สร้างเสริมบรรยากาศที่ดีในการทำงานเพื่อให้เกิดขวัญและกำลังใจในการทำงานของพนักงาน

  (5) ความรับผิดชอบต่อลูกค้า

  บริษัทฯ มุ่งตอบสนองความต้องการและความพึงพอใจของลูกค้า ส่งมอบบริการที่ดีมีคุณภาพ
  และความปลอดภัย ควบคู่กับการพัฒนาระบบคุณภาพมาตรฐานสากล โดยยึดค่านิยมองค์กร
  ลูกค้าเป็นศูนย์กลาง (Customer Centric) อาทิเช่น ระบบคุณภาพมาตรฐานโรงพยาบาล JCI
  , ระบบคุณภาพมาตรฐานโรงพยาบาล HA , มาตรฐานคุณภาพห้องปฏิบัติการทางการแพทย์ (ISO
  15189 : 2007) และมาตรฐานระบบคุณภาพอาหารสำหรับผู้ป่วย GMP/HACCP
  โดยนำระบบคุณภาพดังกล่าวข้างต้นมาพัฒนากระบวนการให้บริการ นอกจากนี้บริษัทฯ
  มีกระบวนการรับฟังความคิดเห็นและข้อร้องเรียนจากผู้รับบริการเกี่ยวกับคุณภาพและบริการ
  พร้อมตอบสนองและดำเนินการอย่างรวดเร็ว ทั้งนี้ได้นำข้อเสนอแนะที่ได้รับมาเพื่อวางแผน
  พัฒนาและปรับปรุงการให้บริการอย่างต่อเนื่อง

  (6) การดูแลรักษาสิ่งแวดล้อม

  บริษัทฯ มุ่งมั่นที่จะดำเนินธุรกิจ ด้วยความปลอดภัยและคำนึงถึงผลกระทบด้าน

อาชีวอนามัย และสิ่งแวดล้อม และกำหนดให้มีระบบการจัดการในระดับสากล
ให้ความสำคัญและปฏิบัติ

ตามกฎหมาย นโยบาย มาตรฐาน และข้อกำหนดทางด้านความปลอดภัย อาชีวอนามัย
และสิ่งแวดล้อม

ในแต่ละพื้นที่ของบริษัท

  การอนุรักษ์การใช้พลังงานโดยกำหนดเป็นนโยบายด้านการจัดการพลังงาน สื่อสาร

ให้พนักงานทุกระดับทราบ และปฏิบัติตามมาตรการอนุรักษ์พลังงานที่โรงพยาบาลกำหนด นอกจากนี้

ยังได้เข้าร่วมโครงการพัฒนาต่อยอดการดำเนินการจัดการพลังงานตามกฎหมายประเทศไทย กับกรม

พัฒนาพลังงานทดแทนและอนุรักษ์พลังงาน ไปสู่ระบบการจัดการพลังงานในระดับสากล(ISO 50001)

ซึ่งเป็นโรงพยาบาลและสถานประกอบการแห่งแรกในประเทศไทย ที่สามารถดำเนินการพัฒนาการจัด

การพลังงานจนประสบผลสำเร็จ ได้รับการรับรองมาตรฐานการจัดการพลังงาน (ISO 50001)

การควบคุมดูแลด้านความปลอดภัยและด้านสิ่งแวดล้อม บริษัทฯ ได้ปฏิบัติตาม

กฎหมายที่เกี่ยวข้องกับการดูแลรักษาสิ่งแวดล้อม อาทิ กฎกระทรวงว่าด้วยการกำจัดมูลฝอยติดเชื้อ

พ.ศ. 2545 ส่วนวิศวกรรมสิ่งแวดล้อม สำนักงานอนามัยสิ่งแวดล้อม
กรมอนามัยกระทรวงสาธารณสุข,

ข้อบัญญัติกรุงเทพมหานคร เรื่องการเก็บ ขน และกำจัดสิ่งปฏิกูลหรือมูลฝอย พ.ศ. 2544 จากราช

  กิจจานุเบกษา 11 มีนาคม 2545, พระราชบัญญัติส่งเสริมและรักษาคุณภาพสิ่งแวดล้อม พ.ศ.
  2535, ประกาศกระทรวงทรัพยากรธรรมชาติและสิ่งแวดล้อม
  เรื่องกำหนดประเภทอาคารเป็นแหล่งกำเนิด

มลพิษที่จะต้องถูกควบคุมการปล่อยน้ำเสียลงสู่แหล่งน้ำสาธารณะหรือออกสู่สิ่งแวดล้อม

  ในปี 2561 บริษัทฯ มีการตรวจวิเคราะห์ค่าน้ำระบบบำบัดน้ำเสีย โดยห้องปฏิบัติการ

กรมอนามัย กระทรวงสาธารณสุข และบริษัท ALS Laboratory Group. Co., Ltd.
ผลการตรวจวิเคราะห์

ค่าน้ำระบบบำบัดน้ำเสีย อยู่ในเกณฑ์ค่ามาตรฐานที่กำหนด

  (7) การร่วมพัฒนาชุมชนหรือสังคม

  บริษัทฯ ถือเป็นสมาชิกหนึ่งในสังคม ให้ความสำคัญในการมีส่วนร่วมและสร้าง

  ความสัมพันธ์อันดีให้เกิดขึ้นระหว่างบริษัทฯและสังคม บนพื้นฐานของความถูกต้อง โปร่งใส
  เป็นธรรม นำไปสู่การพัฒนาสังคมอย่างยั่งยืน
  โดยจัดให้มีกิจกรรมเพื่อสาธารณประโยชน์ในการพัฒนาและบริการสังคมและชุมชนกิจกรรมเพื่อร่วมสร้างสรรค์สังคม
  ชุมชน และสิ่งแวดล้อมอย่างสม่ำเสมอและตอบสนองอย่างรวดเร็ว
  อย่างมีประสิทธิภาพต่อเหตุการณ์ที่มีผลกระทบต่อสิ่งแวดล้อมและชุมชน

  ในปี 2561 บริษัทฯ ได้จัดกิจกรรมเพื่อประโยชน์ต่อสังคมและสิ่งแวดล้อม อัน

เนื่องมาจากการดำเนินงานของบริษัท
โดยให้ความร่วมมืออย่างเต็มที่กับเจ้าหน้าที่ภาครัฐและหน่วยงาน

ที่เกี่ยวข้อง ( ดูรายละเอียดข้อ 10.4)

  (8) การมีนวัตกรรมและเผยแพร่นวัตกรรมซึ่งได้จากการดำเนินงานที่มีความ

รับผิดชอบต่อสังคม สิ่งแวดล้อม และผู้มีส่วนได้เสีย

  - ไม่มี –

10.3 การดำเนินธุรกิจที่มีผลกระทบต่อความรับผิดชอบต่อสังคม(ถ้ามี)

-ไม่มี-

10.4 กิจกรรมเพื่อประโยชน์ต่อสังคมและสิ่งแวดล้อม

โครงการส่งเสริมสุขภาพ

1.  โครงการ Health Promotion

-   โครงการคุณแม่คุณภาพ เป็นการบรรยายเพื่อให้ความรู้แก่คุณแม่ตั้งครรภ์
    และเตรียมความพร้อมในการดูแลลูกน้อยในครรภ์อย่างมีคุณภาพ
    ซึ่งโรงพยาบาลจัดกิจกรรมอย่างต่อเนื่อง เป็นประจำทุกเดือน

-   บรรยายให้ความรู้เกี่ยวกับไข้เลือดออก เพื่อสร้างความรู้ความเข้าใจ และป้องกัน ตัวเอง
    และคนในครอบครัวให้ห่างไกลจากไข้เลือดออก ทั้งในโรงพยาบาล ห้างสรรพสินค้า
    และชุมชนใกล้เคียง

-   ให้ความรู้เรื่องวัคซีนไข้หวัดใหญ่ เพื่อป้องกันการแพร่ระบาดของโรคไข้หวัดใหญ่

-   ให้ความรู้เรื่องวัคซีนมะเร็งปากมดลูก
    เพื่อสร้างความรู้ความเข้าใจและการลดความเสี่ยงในการเป็นมะเร็งปากมดลูกในสตรี

-   ให้ความรู้เรื่องการปฐมพยาบาลเบื้องต้น และการช่วยฟื้นคืนชีวิต กับบริษัทคู่สัญญา
    และประชาชนทั่วไป

-   ส่งเสริมสุขภาพพลานามัยแก่ชุมชน
    โดยการออกหน่วยตรวจสุขภาพเบื้องต้นและให้ความรู้วิธีการดูแลสุขภาพรวมถึงโภชนาการ
    กับหมู่บ้าน ชุมชนใกล้เคียง และบริษัทคู่สัญญา อาทิเช่น ตรวจหาเชื้อไวรัสตับอักเสบบี ,

  ตรวจมะเร็งเต้านม,ตรวจคัดกรองเบาหวานเบื้องต้น,ตรวจคัดกรองมวลกระดูก

  เบื้องต้น และตรวจวัดสายตา เป็นต้น

-   บรรยายให้ความรู้เรื่องการล้างมือให้ถูกวิธี กับประชาชนทั่วไป และสถานศึกษา
    เพื่อลดความเสี่ยงในการติดเชื้อ

-   บรรยายให้ความรู้เรื่องมะเร็งเต้านม และการตรวจเต้านมด้วยตนเอง
    โดยแพทย์ผู้เชี่ยวชาญทั้งภายในโรงพยาบาล บริษัทคู่สัญญา และชุมชน

-   บรรยายให้ความรู้เรื่องโรคมะเร็งกระเพาะอาหาร โรคอ้วนและกระดูกพรุน
    โรคหลอดเลือดสมองและไมเกรน และการดูแลสุขภาพดวงตา
    เพื่อป้องกันและเฝ้าตรวจดูอาการด้วยตนเอง โดยแพทย์ผู้เชี่ยวชาญทั้งภายในโรงพยาบาล
    บริษัทคู่สัญญา และชุมชน

-   บรรยายให้ความรู้เกี่ยวกับการป้องกัน การปฎิบัติ
    การหลีกเลี่ยงพฤติกรรมที่ไม่เหมาะสมอันเป็นสาเหตุให้เกิดการปวดต้นคอ ปวดไหล่ และหลัง
    (Office Syndrome) ทั้งพนักงานและลูกค้าทั่วไป

-   จัดกิจกรรม ให้ความรู้เรื่อง “กินอยู่อย่างไรในวัยผู้สูงอายุ” โดยนักกำหนดอาหาร
    พร้อมกับสาธิตการออกกำลังกายให้เหมาะสมกับวัยผู้สูงอายุ โดยนักกายภาพบำบัด
    เพื่อสร้างความรู้ความเข้าใจการรู้เท่าทันโรคต่างๆ ในวันผู้สูงอายุ ณ
    ชุมชนเทศบาลพระอินทราชา

  โครงการรักษ์สิ่งแวดล้อมและสังคม

-   โครงการ "แค่ให้ก็สุขใจ" (ร่วมบริจาคโลหิต) ประจำปี 2561 เพื่อเป็นส่วนหนึ่งในการจัดหา
    และร่วมบริจาคโลหิตให้กับศูนย์บริการโลหิตแห่งชาติ สภากาชาดไทย
    เพื่อช่วยชีวิตเพื่อนมนุษย์โดยมี จำนวนโลหิตที่บริจากทั้งสิ้น 49,050 มิลลิลิตร

-   ในปีที่ผ่านมา บริษัทฯ ครบรอบ 37 ปี ได้บริจาคเงินจากส่วนหนึ่งของรายได้
    ที่มียอดค่ารักษาพยาบาลตั้งแต่ 1,000 บาท ขึ้นไป ร่วมบริจาคเงินมูลค่า 37 บาท
    เพื่อสมทบทุนบำรุงสภากาชาดไทย

-   ร่วมรณรงค์การลด ละ เลิกการใช้ภาชนะโฟมบรรจุอาหาร
    เพื่อสุขภาพที่ดีของพนักงานและร่วมรักษาสิ่งแวดล้อม

-   ร่วมรณรงค์การอนุรักษ์การใช้พลังงาน ในโรงพยาบาล

  โครงการอาชีวอนามัยและสิ่งแวดล้อม

-   ซ้อมแผนรองรับการเกิดอุบัติภัยหมู่ ร่วมกับสถานประกอบการใกล้เคียง ชุมชนและภาครัฐ

-   ซ้อมแผนป้องกันเมื่อเกิดอัคคีภัย ในโรงพยาบาล ร่วมกับหน่วยบรรเทาสาธารณภัย
    เทศบาลนนทบุรี

-   ซ้อมแผนป้องกันเมื่อเกิดอัคคีภัย ร่วมกับสถานประกอบการ และชุมชนใกล้เคียง

-   บรรยายให้ความรู้เรื่องการป้องกันและการอพยพเมื่อเกิดอัคคีภัย

-   บรรยายและสาธิตวิธีการใช้อุปกรณ์ดับเพลิง ร่วมกับสถานประกอบการ และชุมชนใกล้เคียง

-   จัดกิจกรรม Safety & Quality Month
    บรรยายให้ความรู้และสาธิตวิธีปฏิบัติเกี่ยวกับ“ความปลอดภัย อาชีวอนามัย
    สภาพแวดล้อมในการทำงาน การอนุรักษ์พลังงานและสิ่งแวดล้อม”
    เพื่อสร้างความรู้ความเข้าใจและตระหนักถึงความปลอดภัยและการอนุรักษ์พลังงานและสิ่งแวดล้อม

11. การควบคุมภายในและการบริหารจัดการความเสี่ยง

คณะกรรมการบริษัทตระหนักถึงความสำคัญ ต่อระบบการควบคุมภายในของบริษัท
ทั้งระดับบริหารและระดับปฏิบัติการ
ได้มีการกำหนดขอบเขตอำนาจหน้าที่ในการดำเนินการของผู้บริหารและผู้ปฏิบัติงานไว้เป็นลายลักษณ์อักษรมีการควบคุมดูแลการใช้ทรัพย์สินของบริษัทให้เกิดประโยชน์มีการแบ่งแยกหน้าที่ผู้ปฏิบัติงานผู้ติดตามควบคุมและประเมินผลออกจากกัน
เพื่อเกิดการถ่วงดุลและตรวจสอบระหว่างกันอย่างเหมาะสม มีการควบคุมภายในทางด้านการเงิน
มีระบบรายงานทางการเงินเสนอผู้บริหารตามสายงานที่รับผิดชอบ

คณะกรรมการตรวจสอบซึ่งได้รับมอบหมายให้ทำหน้าที่ในการสอดส่องการดำเนินงานของบริษัท
และแผนกตรวจสอบภายใน ทำหน้าที่ตรวจสอบเพื่อให้มั่นใจว่า
การปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดอย่างมีประสิทธิภาพรวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท(Compliance
Control)
เพื่อให้หน่วยงานตรวจสอบภายในมีความเป็นอิสระจึงกำหนดให้รายงานผลโดยตรงต่อคณะกรรมการตรวจสอบ

บริษัทฯให้ความสำคัญกับการบริหารความเสี่ยงเป็นอย่างมากได้มีการจัดตั้งคณะกรรมการคุณภาพและความเสี่ยงองค์กร
ทำหน้าที่ค้นหา ประเมิน และหามาตรการป้องกันความเสี่ยงของการดำเนินกิจการ
ตลอดจนมีการติดตามกำกับดูแลและรายงานผลให้คณะกรรมการตรวจสอบเพื่อเสนอให้คณะกรรมการบริษัทต่อไป

  บริษัทฯได้มีการจัดตั้งคณะกรรมการบริหารคุณภาพและความเสี่ยงองค์กร เพื่อทำหน้าที่ในการจัด

ให้มีระบบบริหารความเสี่ยงทั่วทั้งองค์กร และปรับปรุง
พัฒนาระบบการบริหารความเสี่ยงให้มีคุณภาพอย่างต่อเนื่อง

11.1 ในการประชุมคณะกรรมการบริษัทครั้งที่ 1/2562 เมื่อวันที่ 25 กุมภาพันธ์ 2562
ซึ่งมีคณะกรรมการตรวจสอบเข้าร่วมด้วยนั้น
คณะกรรมการบริษัทได้ประเมินความเพียงพอของระบบการควบคุมภายใน
ที่ใช้ในการบริหารงานและควบคุมภายใน ในด้านต่าง ๆ 5 ส่วน คือ การควบคุมภายในองค์กร
การประเมินความเสี่ยง การควบคุมการปฏิบัติงาน ระบบสารสนเทศและการสื่อสารข้อมูล
และระบบติดตาม คณะกรรมการบริษัทมีความเห็นว่า
บริษัทมีระบบควบคุมภายในที่เพียงพอและเหมาะสมตามสภาพปัจจุบันของกิจการ
การดำเนินงานโดยรวมมีความโปร่งใสและมีการกำกับดูแลกิจการที่ดีสามารถตรวจสอบได้

11.2 คณะกรรมการตรวจสอบ มีความเห็นสอดคล้องกับผู้สอบบัญชีของบริษัท คือ บริษัท สำนักงาน
ดร.วิรัช แอนด์ แอสโซซิเอทส์ จำกัด
ที่ได้ให้ความเห็นว่าไม่พบประเด็นปัญหาหรือข้อบกพร่องที่เป็นสาระสำคัญ

11.3 คณะกรรมการตรวจสอบได้แต่งตั้ง นางสาวสุปราณี นาคไทย ดำรงตำแหน่ง
ผู้จัดการแผนกตรวจสอบภายใน มีประวัติการศึกษาของผู้จัดการแผนกตรวจสอบภายใน
จบปริญญาตรีบัญชี มหาวิทยาลัยศรีนครินทรวิโรฒประสานมิตร
และมีประสบการณ์ด้านการตรวจสอบภายในในธุรกิจโรงพยาบาล มาเป็นระยะเวลา 7
ปีมีความเข้าใจในกิจกรรมและการดำเนินงานของบริษัทฯ

คณะกรรมการตรวจสอบ จึงเห็นว่า ผู้จัดการแผนกตรวจสอบภายใน ของบริษัทฯ
มีความเหมาะสมที่จะปฎิบัติหน้าที่ดังกล่าว ทั้งนี้การพิจารณาและอนุมัติ แต่งตั้ง ถอดถอน
โยกย้ายผู้จัดการแผนกตรวจสอบภายในของบริษทจะต้องได้รับความเห็นชอบจากคณะกรรมการตรวจสอบ

12. รายการระหว่างกัน

- ไม่มี -